Mažos vertės viešojo pirkimo

skelbiamos apklausos sąlygų

2 priedas

**AUTOBUSUOSE MONTUOJAMI KASOS APARATAI**

**TECHNINĖ SPECIFIKACIJA**

1. Pirkimo objektas – transporto priemonėse montuojami kasos aparatai (techninė įranga), atitinkantys 2022-04-27 Valstybinės mokesčių inspekcijos prie LR finansų ministerijos viršininko įsakymu Nr. VA-40 patvirtintą Kasos aparatų techninių reikalavimų aprašą ir 2002-08-13 LR Vyriausybės nutarimu Nr. 1283 patvirtintą „Atsiskaitymų už prekes ir paslaugas duomenų fiksavimo tvarkos aprašą“ (LR Vyriausybės 2018-10-24 nutarimo Nr. 1056 redakcija) (toliau – kasos aparatai arba Prekės).

Perkamos Prekės kartu su programine įranga ir ryšio tinklo palaikymu, realaus laiko vietos nustatymo (GPS) funkcionalumu, fiksuojančios transporto bilietų ir papildomų prekių ar paslaugų pardavimus, išduodančios fiskalinius kvitus ir siunčiančios duomenis mobiliu ryšiu į programinę įrangą serveryje, įskaitant visus tvirtinimo elementus. Kasos aparatas montuojamas transporto priemonėje, privalo perduoti realaus laiko duomenis Valstybinei Mokesčių inspekcijai (VMI), teikti įvairias bendrovės darbui reikalingas ataskaitas.

Su Prekėmis teiktinų Paslaugų pobūdis – kasos aparatų (techninės įrangos) montavimas/diegimas, programinės įrangos diegimas, duomenų saugojimas (įskaitant VMI nustatytą kasos aparatų elektroninių kontrolinių juostų saugojimą) ir perdavimas, aptarnavimo paslaugos, įskaitant sutrikimų/gedimų šalinimą, demontavimą, diagnostiką, programavimą, derinimą, ir kt. priežiūros ir remonto paslaugas.

2. Konkursą laimėjęs tiekėjas įsipareigoja visą Sutarties galiojimo laikotarpį turėti visus teisės aktais numatytus leidimus, licencijas, sertifikatus, atestatus, pažymėjimus ir pan., kurie reikalingi tinkamai įvykdyti Sutartį. Tiekėjas įsipareigoja užtikrinti, kad Sutarties sudarymo momentu ir visą jos galiojimo laikotarpį jo darbuotojai, vykdysiantys Sutartį, turėtų reikiamą kvalifikaciją ir patirtį.

3. **Reikalavimai kasos aparatų pardavimo funkcijoms:**

3.1. Fiksuotos kainos bilietai bei papildomos prekės ar paslaugos (bagažo bilietai, dviračių vežimo bilietai, papildomų paslaugų kvitai, kt.);

3.2. Kintamos kainos (nuo stotelės iki stotelės) bilietai bei papildomų prekių ar paslaugų kvitai;

3.3. Ne mažiau kaip 5 vnt. programuojamų PVM dydžių/klasių;

3.4. Pagal maršruto tipą nustatomi valstybės kompensuojamų lengvatų dydžiai bilietams (procentais);

3.5. Pagal maršruto tipą nustatomi Perkančiojo subjekto (toliau PS arba Pirkėjas) taikomų (nekompensuojamų) nuolaidų dydžiai bilietams (procentais);

3.6. Kasos aparato spausdinamose ataskaitose turi būti skaičiuojami parduotų bilietų kiekiai ir sumos pagal bilietų rūšis (pilnos kainos, lengvatiniai (pagal lengvatų dydžius), su PS nustatytomis nuolaidomis) taip pat valstybės kompensuojama suma už parduotus lengvatinius bilietus;

3.7. Autobuse parduotų bilietų informacijos perdavimas į PS programas su PS suderintu skaitmeniniu formatu;

3.8. Spausdinamos fiskalinės kasos ataskaitos, reiso, maršruto, dienos ataskaitos, kontrolės ataskaitos;

3.9. Kasos aparato pateikiamas maršruto ir reiso tvarkaraštis peržiūrai;

3.10. Apmokėjimas grynaisiais pinigais arba bekontakte mokėjimo kortele;

3.11. Mokėjimo kortelių skaitytuvas turi turėti programinę integraciją (t.y. vairuotojui pasirinkus bilietą, atitinkama mokėjimo suma perduodama į skaitytuvą – mokėjimo sumos vairuotojui įvesti nereikia).

3.12. Kasos aparatas turi rodyti, kiek keleivių įlipa ir išlipa kiekvienoje stotelėje bei kiek sėdimų vietų yra užimta. Duomenys apie įlipančius/išlipančius keleivius turi būti realiuoju laiku paimami iš bilietų pardavimo sistemos (toliau - BPS), jei reisas yra susietas su atitinkamu BPS reisu, ir skaičiuojamas bendras vietų užimtumas. Jei reisas nesusietas su BPS, vietos skaičiuojamos tik pagal kasos aparatu parduotus to reiso bilietus. Neleidžia parduoti bilietų, jei autobuse nebėra laisvų vietų.

**4. Kiti reikalavimai**:

4.1. Vairuotojas kasos aparate registruojasi bekontakte kortele (darbo pažymėjimu ar kt.) arba savo kodu ir slaptažodžiu;

4.2. Turi būti pateikta programinė įranga maršrutų tvarkaraščiams suvesti. Programinė įranga turi leisti apjungti įvestus maršrutus į grafikus, kuomet įvykdžius vieną reisą, kasos aparatas atgaliniam reisui automatiškai parenka susietą maršrutą (esant poreikiui, leidžia pasirinkti kitą maršrutą iš sąrašo);

4.3. Turi būti pateikta programinė įranga maršrutų kainoraščiams suvesti. Programinė įranga turi leisti importuoti kainoraščius iš Excel formato lentelių.

4.4. Informacija apie stotelių įvykdymo laiką ir lokaciją, autobuso vietų užimtumą perduodama integruotoms sistemoms realiu laiku su PS suderintu skaitmeniniu formatu.

5. Tiekėjas turi numatyti ir turėti visą reikalingą techninę ir diagnostinę įrangą, reikalingą sistemos montavimui, diegimui, aptarnavimui/priežiūrai ir sutrikimų/gedimų nustatymui bei jų pašalinimui, naudoti tinkamas priemones, mechanizmus, įrankius bei medžiagas.

6. PS prisijungimas – Pirkėjui suteikiami prisijungimai prie programinės įrangos.

7. Techninis gedimas - įrenginio ar jo ryšio veikimo sutrikimas.

8. Programinės įrangos sutrikimas/gedimas - gedimas, kurio metu PS negali prisijungti ir/ar pilnai naudotis programinės įrangos galimybėmis.

9. Tiekėjas užtikrina patiektų Prekių ir jas sudarančių elementų kokybę. Remontuojant ar keičiant sugedusius įrenginius, detales, jų charakteristikos negali būti bloginamos.

10. Prekės turi būti naujos, nenaudotos, kokybiškos ir be defektų ar pažeidimų. Tiekėjas garantuoja už Prekių kokybę. Prekių techniniai parametrai privalo atitikti Techninėje specifikacijoje, Sutarties sąlygose pateiktus reikalavimus bei Prekių techninius parametrus nustatančių dokumentų reikalavimus.

11. Paslaugų atlikimui naudojamos tik naujos, nenaudotos detalės, turinčios gamintojo sertifikatus ar kitus „lygiaverčius“ dokumentus.

12. Pateikdamas Prekes, Tiekėjas garantuoja, kad Prekių pristatymo metu nėra jokių paslėptų trūkumų. Jei Tiekėjas pristato Prekes, kurios neatitinka kokybės reikalavimų ir/ar neatitinka Techninėje specifikacijoje keliamų reikalavimų, tokios Prekės turi būti pakeistos kokybiškomis ir/ar techninius reikalavimus atitinkančiomis Prekėmis. Nekokybiškos ar techninės specifikacijos reikalavimų neatitinkančios Prekės turi būti pakeistos ne vėliau kaip per 5 (penkias) darbo dienas nuo rašytinio reikalavimo dėl trūkumų šalinimo gavimo dienos.

13. Tiekėjas, gavęs rašytinį PS pranešimą apie Prekės ar programinės įrangos sutrikimą/gedimą, privalo jį pašalinti per kuo trumpesnį terminą, bet ne ilgiau kaip per 72 valandas vienu iš būdų:

13.1. nuotoliniu būdu;

13.2. atvykti į Pasvalio autobusų parką, adresu Vilniaus g. 39-1, Pasvalys;

13.3. suremontuoti jį Tiekėjo patalpose.

14. Tiekėjas, gavęs informaciją apie serverio programinės įrangos sutrikimą/gedimą, privalo nedelsiant imtis visų įmanomų veiksnių ryšiui atstatyti, kuo greičiau, bet ne vėliau kaip per 2 (dvi) valandas atstatyti programinės įrangos, serverio veikimą, jei gedimo nepavyksta pašalinti per nuotolį, privalo atvykti į PS buveinę adresu Vilniaus g. 39-1, Pasvalys ir atlikti reikiamus sutrikimo/gedimo šalinimo darbus.

15. Keičiamiems ar montuojamiems įrenginiams, keičiamoms detalėms turi būti suteikta ne mažesnė nei 24 mėnesių garantija nuo pirmojo sumontavimo dienos.

16. Visus reikalingus veiksmus pagal garantinius įsipareigojimus tiekėjas turi atlikti be papildomų mokesčių. Garantiniu laikotarpiu – savo sąskaita nedelsiant, bet ne vėliau kaip per 72 valandas nuo Pirkėjo pirmojo raštiško pranešimo apie defektus ar trūkumus, šalina defektus ar trūkumus. Jei jų pašalinti neįmanoma, Prekė keičiama nauja, atitinkančia reikalavimus. Tiekėjas yra atsakingas už bet kokią žalą, kuri gali tiesiogiai arba netiesiogiai kilti PS dėl Prekės ar programinės įrangos gedimo / sutrikimo ir privalo atlyginti patirtus nuostolius. Jeigu per PS nurodytus terminus Tiekėjas nepradeda taisyti nekokybiškai atliktų Paslaugų, PS gali sulaikyti mokėjimus ir (arba) ištaisyti nekokybiškai atliktas Paslaugas trečiųjų šalių pagalba arba savo jėgomis ir išskaičiuoti dėl to patirtus nuostolius iš Tiekėjo.

17. Įvykus techniniam sutrikimui/gedimui dėl Tiekėjo teikiamo ryšio, sutrikimas šalinamas nemokamai net ir pasibaigus įrenginio garantiniam laikotarpiui.

18. Tiekėjas neatsako už Paslaugų teikimą ir negali užtikrinti jų kokybės, jei transporto priemonė yra ne ryšio zonoje.

19. Tiekėjas neatsako už Paslaugų teikimo sutrikimus, atsiradusius dėl vietinio ar tarptinklinio ryšio operatorių bei interneto paslaugų teikimo bendrovių veikimo ar neveikimo.

20. Tiekėjas neatsako už Paslaugų teikimo sutrikimus ar netinkamą jų teikimą, sąlygotą dėl PS techniškai netvarkingos transporto priemonės ir/ar netinkamo kasos aparatų /techninės įrangos eksploatavimo.

21. PS neturi teisės savavališkai permontuoti (jei įrenginys yra stacionarus), perjungti ar kitaip pažeisti kasos aparatą /techninę įrangą, kitaip nustoja galioti garantija, o tokios įrangos remontas, pakeitimas, aptarnavimas vykdomas už papildomą mokestį.

22. Konkursą laimėjęs Tiekėjas turės sukurti duomenų importavimo funkciją į PS verslo valdymo programą (-as). Programinė įranga turi turėti galimybę generuoti PS poreikius atitinkančias ataskaitas pagal pateiktas PS ataskaitų formas.

23. Programinės įrangos palaikymas ir aptarnavimas:

23.1 Tiekėjas palaiko ir aptarnauja programinę įrangą, užtikrina nepertraukiamą jos veikimą.

23.2. Tiekėjas palaiko ir aptarnauja programinę įrangą ir jai veikti reikalingą ryšį, serverius ne mažiau kaip iki sutarties pabaigos. Perkantysis subjektas, pasibaigus pagal šį pirkimą sudarytai sutarčiai turės galimybę su Tiekėju aptartomis ir suderintomis sąlygomis įsigyti tolimesnes programinės įrangos priežiūros (aptarnavimo, ryšio, serverių) paslaugas.

24. Tiekėjas įsipareigoja nedelsiant raštu informuoti PS apie bet kurias aplinkybes, kurios trukdo ar gali sutrukdyti užbaigti Paslaugų teikimą nustatytais terminais.

25. Jei teikdamas Paslaugas tiekėjas turės atlikti techninės ir (ar) programinės įrangos pakeitimus, dėl kurių atitinkama kasos aparatų sistema nustos tinkamai funkcionuoti arba dėl Tiekėjo veiksmų bus prarastas turimos kasos aparatų programinės įrangos (įrenginio) funkcionalumas, tai tokiu atveju Tiekėjas turės atstatyti kasos aparatų programinės įrangos darbą, kad ji tinkamai funkcionuotų ir padengti Pirkėjo patirtas išlaidas dėl kasos aparatų programinės įrangos tinkamo darbo atstatymo.

26. Tiekėjas Paslaugų teikimo metu turi vadovautis Lietuvos Respublikos asmens duomenų teisinės apsaugos įstatymu. Tiekėjas neturi teisės atskleisti jokios su Prekių / Paslaugų teikimu susijusios informacijos trečiosioms šalims be raštiško PS sutikimo/ leidimo.

27. Tiekėjas kartu su Prekių pristatymu turės pateikti vartotojo instrukciją ar įrangos veikimo ir naudojimo instrukciją, ar kt. susijusią dokumentaciją (elektroniniu formatu) lietuvių kalba.

28. Tiekėjas turės apmokyti PS personalą ir vairuotojus naudotis Prekėmis. Tiekėjas turės surengti ne mažiau kaip 2 vnt. mokymų sesijų iš anksto suderintu laiku su už sutarties vykdymą atsakingu asmeniu. Mokymų sesijos trukmė: ne mažiau kaip 2 val.

29. Žaliasis pirkimas vykdomas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašą“:

29.1. Programavimui taikomas Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunkčio reikalavimas „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos“.

29.2. Atsarginių dalių ar kt. pakuotėms, jei tokios būtų, taikomas Aplinkos apsaugos kriterijų taikymo, vykdant žaliuosius pirkimus, tvarkos aprašo II sk. 2 p. „pakuotės: turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas“;

29.3. Tiekėjas įpareigojamas Paslaugų atlikimo metu atsiradusias atliekas pašalinti iš paslaugų teikimo vietos savo jėgomis ir lėšomis, palikti ją sutvarkytą ir garantuoti, kad visos iš perkančiojo subjekto išvežamos užterštos atliekos (jei tokios būtų) bus nuvežtos utilizuoti į įmonę, turinčią teisę atlikti tokias paslaugas.

29.4. Vykdant sutartį Tiekėjas įpareigojamas laikytis aplinkos apsaugos reikalavimų - mažinti popieriaus sunaudojimą, atsisakyti nebūtino dokumentų kopijavimo ir spausdinimo, Paslaugų perdavimo - priėmimo aktai, jei tokie bus pasirašomi, turės būti pateikiami elektroniniu formatu ir pasirašomi elektroniniu būdu, sąskaitos faktūros turės būti teikiamos tik elektroniniu būdu. Kai Šalims iškils poreikis atspausdinti tam tikrą dokumentą, jis bus spausdinamas ant perdirbto popieriaus.

Tiekėjas įpareigojamas **kartu su pasiūlymu pateikti**:

1. Prekių aprašymą lietuvių kalba, iš kurio būtų galima spręsti apie siūlomų tiekti Prekių ar kt. techninių sprendinių atitikimą techninėje specifikacijoje keliamiems techniniams reikalavimams;
2. Siūlomų tiekti Prekių nuotrauką (-as);
3. Laisvos formos Tiekėjo deklaraciją, patvirtinančią siūlomų tiekti Prekių atitikimą techninės specifikacijos reikalavimams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_