Mažos vertės viešojo pirkimo

skelbiamos apklausos sąlygų

4 priedas

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai:

|  |  |  |
| --- | --- | --- |
| **Eil. Nr.** | **Tiekėjų kvalifikacijos reikalavimai** | **Atitiktį patvirtinantys dokumentai ar informacija** |
| 1. | Tiekėjas, per paskutinius 3\* metus iki pasiūlymo pateikimo termino pabaigos pagal vieną ar daugiau sutarčių yra įvykdęs kasos aparatų ir/ar techninės įrangos kartu su programine įranga sutartį už ne mažiau kaip 50 000 Eur be PVM.  \*siekiant užtikrinti tiekėjų konkurenciją, bus vertinamas ir ilgesnis laikotarpis, t.y. bus atsižvelgiama ir į anksčiau negu prieš 3 metus įvykdytas sutartis, jei CVP IS bus gauti suinteresuotų tiekėjų prašymai pailginti nurodytą reikalaujamą laikotarpį, tokiu atveju jis bus ilginamas tiek, kad būtų užtikrinta pakankama konkurencija. | Pagrindinių per pastaruosius 3\* metus įvykdytų sutarčių sąrašas, kuriame nurodytos bendros sumos, datos ir prekių gavėjai (tiek viešieji, tiek privatieji). |
| Pastabos:   1. jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus; 2. tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų; 3. subtiekėjams šis reikalavimas nenustatomas. | | |

2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

3. Tiekėjas gali pasitelkti pirkimo sutarčiai įvykdyti kitus ūkio subjektus ir/ar subrangovus (turi pateikti statusą įrodančius dokumentus), neatsižvelgdamas į tai, kokio teisinio pobūdžio būtų jų ryšiai su jais. Šiuo atveju tiekėjas privalo įrodyti perkančiajai organizacijai, kad, vykdant pirkimo sutartį, tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Visi ūkio subjektai, subtiekėjai (kvazisubtiekėjai) ir/ar pasiūlymo pateikimo metu žinomi subrangovai turi būti nurodyti pasiūlymo formoje (Pirkimo sąlygų 1 priedas). Tiekėjas įsipareigoja, kad pirkimo sutartį vykdys tik tokią teisę turintys fiziniai ar juridiniai asmenys.

4. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

\_\_\_\_\_\_\_\_\_\_\_\_\_\_\_\_\_\_\_