Mažos vertės viešojo pirkimo

skelbiamos apklausos sąlygų

5 priedas

**PREKIŲ / PASLAUGŲ PIRKIMO–PARDAVIMO SUTARTIS NR. \_\_\_\_\_\_\_\_\_\_\_\_**

**SPECIALIOSIOS SĄLYGOS**

**2025 m. \_\_\_\_ mėn. \_\_\_\_ d.**

**Pasvalys**

„Įmonės pavadinimas“, atstovaujama „Vadovas“ (toliau vadinamas Pirkėju), ir ..................................................., atstovaujama ............................................................ (toliau vadinamas Tiekėju),

(*jei tai ūkio subjektų grupė –atitinkami duomenys apie kiekvieną partnerį)*

toliau kartu vadinami „Šalimis“, o kiekvienas atskirai – „Šalimi“, sudarome šią prekių/paslaugų pirkimo – pardavimo sutartį (toliau vadinama Sutartimi):

1. **Sutarties dalykas**

1.1. Sutarties dalykas yra – keleivinio transporto kasos aparatų (techninės įrangos) kartu su programine įranga ir ryšio tinklo palaikymu, fiksuojančios transporto bilietų ir papildomų prekių ar paslaugų pardavimus, išduodančios fiskalinius kvitus ir siunčiančios duomenis mobiliu ryšiu į programinę įrangą serveryje (toliau – Prekės) pirkimas–pardavimas.

1.2. Su Prekėmis teiktinų Paslaugų pobūdis – kasos aparatų (techninės įrangos), programinės įrangos diegimas, duomenų saugojimas ir perdavimas, aptarnavimo paslaugos (įskaitant sutrikimų/gedimų šalinimą, diagnostiką, programavimą, derinimą, ir kt. priežiūros ir remonto paslaugas), personalo apmokymas.

1.3. Išsamus prekių/paslaugų aprašymas pateikiamas Sutarties specialiųjų salygų 1 priede - Techninė specifikacija.

1.4. Prekių pristatymo vieta: Vilniaus g. 39-1, Pasvalys.

1.5. Paslaugų atlikimo /suteikimo vieta: nuotoliu, Pirkėjo patalpose adresu Vilniaus g. 39-1, Pasvalys arba Paslaugų tiekėjo patalpose adresu: *\_\_\_\_\_\_\_\_\_\_\_\_\_\_\_\_(nurodomas laimėjusio konkurso dalyvio adresas).*

1.6. Tiekėjas įsipareigoja perduoti Pirkėjui nuosavybės teise Sutarties specialiųjų sąlygų 1.1-1.3 punkte nurodytas Prekes/Paslaugas, o Pirkėjas įsipareigoja priimti tvarkingas ir kokybiškas Prekes/Paslaugas ir sumokėti Tiekėjui Sutartyje numatytą kainą Sutartyje numatytomis sąlygomis ir tvarka.

1. **Sutarties galiojimas, vykdymo pradžia, trukmė, terminai ir sustabdymas**

2.1. Sutartis įsigalioja, kai Sutartį pasirašo abi Sutarties Šalys ir galioja iki visiško šalių įsipareigojimo pagal šią Sutartį įvykdymo arba Sutarties nutraukimo dienos.

2.2. Sutartinių įsipareigojimų įvykdymo terminai:

2.2.1. Prekių (18 kompl.) pristatymas, montavimas/diegimas, programinės įrangos diegimas, duomenų saugojimas (įskaitant VMI nustatytą kasos aparatų elektroninių kontrolinių juostų saugojimą) ir perdavimas - ne vėliau kaip per 18 (aštuoniolika) mėnesių nuo sutarties įsigaliojimo dienos (Tiekėjas, pristatydamas pirmąją prekių Partiją turi turėti sertifikatą ar kitą „lygiavertį“ dokumentą, patvirtinantį, kad jis turi teisę atlikti Prekių patikros, techninės kontrolės, paruošimo naudoti, programavimo, techninės priežiūros bei remonto paslaugas);

2.2.2. Personalo apmokymas – ne vėliau kaip per 2 (du) mėnesius nuo Prekių priėmimo/perdavimo akto pasirašymo dienos;

2.2.3. Papildomo programavimo, derinimo paslaugos, profilaktinis patikrinimas / aptarnavimas - konkretus laikas iš anksto derinamas su Pirkėjo atsakingu už Sutarties vykdymą asmeniu;

2.2.4. Aptarnavimo paslaugų: sutrikimų/gedimų diagnostikos, sutrikimų/gedimų šalinimo, kt. priežiūros ir remonto paslaugų sutartinių įsipareigojimų įvykdymo terminai nurodyti techninėje specifikacijoje, Sutarties specialiųjų sąlygų priede Nr. 1.

2.2.5. Garantinių įsipareigojimų laikotarpiu konsultavimo Paslaugos (konsultuoti ir atsakyti į visus su kasos aparatų (techninės įrangos) veikimu iškilusius klausimus) teikti realiu laiku (nedelsiant) pagal Pirkėjo poreikį telefonu (-ais)*...............(nurodyti tel.nr.)* Tiekėjo darbo valandomis.

2.3.Šalių įsipareigojimų (ar jų dalies) vykdymo terminas gali būti sustabdytas Sutarties Bendrųjų sąlygų 18 punkte nurodytais atvejais. Sutarties vykdymas gali būti sustabdytas, tačiau ne ilgiau kaip 6 mėn. per visą Sutarties vykdymo laikotarpį. Šalis, norinti sustabdyti Sutarties įsipareigojimų vykdymo terminą, privalo nedelsiant, bet ne vėliau kaip per 5 kalendorines dienas, informuoti kitą Šalį apie aplinkybes, kurių pagrindu siekiama sustabdyti Sutarties vykdymą. Šalims sutarus, Šalys pasirašo papildomą susitarimą, kuris yra neatsiejama šios Sutarties dalis.

1. **Sutarties kaina (kainodaros taisyklės) ir mokėjimo sąlygos**

3.1. Sutarties vykdymo išlaidų atlyginimo kainodara susideda iš dviejų dalių – viena kainos dalis apskaičiuojama taikant fiksuoto įkainio su peržiūra kainos apskaičiavimo būdą, o kitą kainos dalį sudaro tam tikros tiekėjo faktiškai patiriamos išlaidos, tiesiogiai susijusios su sutarties vykdymu.

3.2. Pradinė sutarties vertė – 58 000 (penkiasdešimt septyni tūkstančiai šeši šimtai) Eur be PVM.

3.3. Sutarties įkainiai:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Mato vnt.** | **Įkainis vienam mato vienetui, Eur be PVM** | **PVM 21 %** | **Įkainis vienam mato vienetui, Eur su PVM*)*** |
| 1. | Autobusuose montuojami kasos aparatai (techninė įranga) su programine įranga ir ryšio tinklo palaikymu (pirmaisiais sutarties vykdymo metais), įskaitant visus tvirtinimo elementus (įskaitant kasos aparatų (techninės įrangos) montavimą/diegimą, programinės įrangos diegimą, duomenų saugojimą (įskaitant VMI nustatytą kasos aparatų elektroninių kontrolinių juostų saugojimą) ir perdavimą)  *(nurodyti Prekių pavadinimą, modelį, gamintoją)* | 1 kompl. |  |  |  |
| 2. | Kasos aparato išmontavimas iš transporto priemonės ar permontavimas į kitą transporto priemonę (jei įranga yra stacionari) | 1 val. |  |  |  |
| 3. | Papildomo programavimo, derinimo paslaugos | 1 val. |  |  |  |
| 4. | Kasos aparato (techninės įrangos) profilaktinis patikrinimas / aptarnavimas pradedant nuo 3-iųjų metų | 1 kartas |  |  |  |
| 5. | Ryšio tinklo palaikymas antraisiais ir trečiaisiais sutarties vykdymo metais nuo kasos aparatų pristatymo | 1 mėn. |  |  |  |
| 6. | Kasos aparatų (techninės įrangos) aptarnavimo paslaugos: sutrikimų/gedimų diagnostika, sutrikimų/gedimų šalinimas, kt. priežiūros ir remonto paslaugos po garantinio laikotarpio: | | | | |
| 6.1. | nuotoliniu būdu | 1 val. |  |  |  |
| 6.2. | atvykus į UAB „Pasvalio autobusų parkas“ adresu: Vilniaus g. 39-1, Pasvalys (įskaitant atvykimo kaštus) | 1 val. |  |  |  |
| 6.3. | tiekėjo patalpose (pristačius kasos aparatus (techninę įrangą)) | 1 val. |  |  |  |

3.4. eksploatacinėms medžiagoms (kasos popieriui ir pan.), jei tokie bus naudojami ir, pasibaigus garantinių įsipareigojimų laikotarpiui, už kitas remontui reikalingas detales, medžiagas, kurių negalima numatyti, tačiau kurios yra tiesiogiai susijusios su sutarties vykdymu, numatomas sutarties vykdymo išlaidų atlyginimas, t.y. faktinės išlaidos bus apmokėtos pagal Tiekėjo pateiktas sąskaitas faktūras. Į faktiškai patirtas išlaidas negali būti įtrauktas tiekėjo pelnas. Sutarties vykdymo metu priimami Tiekėjo sprendimai, susiję su faktinėmis išlaidomis, su Pirkėju turės būti žodžiu suderinti iš anksto. Esant poreikiui ir Pirkėjui pareikalavus, siekiant patikrinti tokių išlaidų pagrįstumą, Tiekėjas privalės per 5 darbo dienas pateikti išlaidas pagrindžiančius trečiųjų šalių dokumentus.

3.5. Galutinė kaina, kurią Pirkėjas turės sumokėti Tiekėjui priklausys nuo vykdant sutartį nupirktų Prekių / suteiktų Paslaugų kiekių (apimčių), bet už ne daugiau kaip 3.2 p. nurodyta Pradinė sutarties vertė.

3.6. Mokėjimai atliekami eurais tokia tvarka:

3.6.1. Už tinkamai ir faktiškai nupirktas Prekes / suteiktas Paslaugas Pirkėjas atsiskaito periodiniais mokėjimais per 30 (trisdešimt) kalendorinių dienų po Prekių / Paslaugų perdavimo bei PVM sąskaitos faktūros už pristatytas Prekes / atliktas Paslaugas pateikimo Pirkėjui dienos. Galutinis apmokėjimas vykdomas po to, kai patiekiama / atliekama paskutinė Prekių / Paslaugų dalis pagal Sutartį.

3.6.2. Prekių / Paslaugų perdavimo metu pasirašomas priėmimo-perdavimo aktas ar kitas lygiavertis dokumentas.

3.6.3. Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos dokumentų perdavimo sistema Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus KSPĮ 34 str. 3 d. nustatytus atvejus.

3.6.4. Pirkėjas už perkamas Prekes Tiekėjui atsiskaito mokėjimo pavedimu į Tiekėjo nurodytą banko sąskaitą:

Sąskaitos Nr. *(nurodyti sąskaitos numerį);*

*(nurodyti banko pavadinimą)* bankas*;*

Banko kodas *(nurodyti banko kodą).*

3.7. Sutarties kaina gali būti keičiama šiais atvejais (peržiūros taisyklės):

3.7.1. Sutartyje numatyta Prekių / Paslaugų įkainiai bus keičiami jei Sutarties galiojimo laikotarpiu Lietuvos Respublikos įstatymų ir kitų teisės aktų nustatyta tvarka pakeičiamas pridėtinės vertės mokestis arba patvirtinamas naujas mokestis. Naujį įkainiai pradedami taikyti nuo pakeisto pridėtinės vertės mokesčio dydžio patvirtinimo ir/ar naujo mokesčio patvirtinimo ir paskelbimo teisės aktų nustatyta tvarka dienos. Įkainiai be pridėtinės vertės mokesčio nesikeičia, keičiasi tik pridėtinės vertės mokesčio dydis. Tuo atveju, kai įkainiai keičiami dėl naujo mokesčio atsiradimo, tai įkainiai be naujai atsiradusio mokesčio nesikeičia, o prie įkainių pridedamas tik naujas patvirtintas mokestis. Įkainių pakeitimai įforminami abiejų šalių rašytiniu papildomu susitarimu, kuris yra neatsiejama šios sutarties dalis.

3.7.2. Sutartyje numatytį Prekių / Paslaugų įkainiai Tiekėjo rašytiniu prašymu gali būti perskaičiuojami dėl bendro vartotojų kainų lygio pokyčio kas 6 (šešis) mėnesius po Sutarties įsigaliojimo dienos neišpirktam pagal sutartį Prekių / Paslaugų kiekiui. Indeksavimas galimas jeigu LR statistikos departamento skelbiama infliacija http://estatistika.stat.gov.lt/skaiciuokle/ dėl bendro vartotojų kainų lygio pokyčio (toliau - Indeksas) pakinta daugiau kaip 5 procentus per bet kurį sutarties vykdymo laikotarpį.

3.7.3. Sutarties įkainiai perskaičiuojami dėl Indekso pokyčio, pagal Sutartį neišpirktų Prekių / Paslaugų kiekiui, atitinkamą įkaini padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur: K – Indekso pokyčio koeficientas; IPr – Indekso reikšmė laikotarpio pradžioje; IPb – Indekso reikšmė laikotarpio pabaigoje. Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino pabaigos diena, pabaiga ne vėlesnė, negu paskutiniojo Prekių / Paslaugų patiekimo pagal Sutartį diena.

3.7.4. Papildomas susitarimas dėl įkainių perskaičiavimo sudaromas per 15 darbo dienų nuo Tiekėjo rašytinio prašymo pateikimo dienos, nurodant Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą įkainį.

3.7.5. Jei fiksuoti įkainiai ar pradinė sutarties vertė buvo peržiūrėta pagal sutartyje nurodytas kainų peržiūros sąlygas, atitinkamai patikslinami (didėja arba mažėja) pradinėje sutartyje numatyti įkainių be PVM dydžiai ir, esant poreikiui, patikslinama (didėja arba mažėja) pradinės sutarties vertė.

3.8. Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:

3.8.1. Subtiekėjas, norėdamas, kad Pirkėjas tiesiogiai atsiskaitytų su juo pateikia prašymą Pirkėjui ir inicijuoja trišalės sutarties tarp jo, Pirkėjo ir Tiekėjo sudarymą. Sutartis turi būti sudaryta ne vėliau kaip iki Pirkėjo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

3.8.2. Subtiekėjas, prieš pateikdamas sąskaitą faktūrą Pirkėjui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Pirkėjo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Pirkėjas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas faktūras Pirkėjui, atitinkamai į jas neįtraukia subtiekėjo tiesiogiai Pirkėjui pateiktų ir Tiekėjo patvirtintų sąskaitų faktūrų sumų. Nepaisant nustatyto galimo atsiskaitymo su subtiekėju, tiekėjui Sutartimi numatytos teisės, pareigos ir kiti įsipareigojimai nepereina subtiekėjui. Jei dėl tiesioginio atsiskaitymo su subtiekėjo faktiškai nesutampa Tiekėjo ir subtiekėjo mokėtinos sumos, rizika prieš Pirkėją tenka Tiekėjui ir neatitikimai pašalinami Tiekėjo sąskaita. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į sutartyje nustatytą kainodarą. Su subtiekėjais gali būti atsiskaitoma tik po to, kai pilnai atlikti šioje Sutartyje numatyti įsiparegojimai.

3.8.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.

3.8.4. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Pirkėjui.

3.8.5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą kainodarą. Su subtiekėjais gali būti atsiskaitoma tik po to, kai pilnai patiektos visos numatytos Prekės ir pasirašytas Prekių perdavimo-priėmimo aktas.

3.8.6. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo mokėtinos sumos, rizika prieš Pirkėją tenka Tiekėjui ir neatitikimai pašalinami Tiekėjo sąskaita.

1. **Šalių atsakomybė**

4.1. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,02 % dydžio delspinigius nuo laiku neapmokėtos sumos už kiekvieną uždelstą dieną.

4.2. Jei Tiekėjas dėl savo kaltės nepristato Prekių nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % dydžio delspinigius nuo laiku nepatiektų Prekių kainos už kiekvieną termino praleidimo dieną. Pirkėjas turi teisę vienašališkai išskaičiuoti delspinigių sumą iš Tiekėjui mokėtinų sumų, apie tai pranešant Tiekėjui.

4.3. Jeigu Tiekėjas nevykdo savo įsipareigojimų arba vykdo juos netinkamai, tai Pirkėjas be Sutarties specialiosiose sąlygose nurodytų savo teisių gynimo būdų taip pat turi teisę pasinaudoti teisėmis, nurodytomis Sutarties bendrųjų sąlygų 18, 19 ir 20 punktuose.

1. **Susirašinėjimas**

5.1. Sutarties Šalys susirašinėja valstybine lietuvių kalba. Visi pranešimai, sutikimai ir kitas susižinojimas bus laikomi galiojančiais ir įteiktais tinkamai, jeigu yra išsiųsti elektroniniu paštu toliau nurodytais adresais, kuriuos nurodė kiekviena Šalis:

|  |  |  |
| --- | --- | --- |
|  | **Pirkėjo už sutarties vykdymą atsakingas asmuo** | **Tiekėjo už sutarties vykdymą atsakingas asmuo** |
| Vardas, pavardė | Vladyslav Bilobrovko |  |
| Pareigos | Autobusų stoties viršininkas |  |
| Telefonas | +370 683 08 368 |  |
| El. paštas | [asvirsininkas@pasvalys.lt](mailto:asvirsininkas@pasvalys.lt) |  |

5.2. Jei pasikeičia Šalies adresas ir / ar kiti duomenys, nurodyti Sutarties specialiųjų sąlygų 6.1 p., tokia Šalis turi informuoti kitą Šalį pranešdama ne vėliau, kaip prieš 10 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

1. **Kiti ūkio subjektai (toliau vadinama Subtiekėjai) ir jų keitimo tvarka**

*Jeigu Tiekėjas sudarydamas sutartį gali nurodyti, kokius subtiekėjus jis pasitelkia, tuomet rašoma:*

6.1. Tiekėjas numato pasitelkti šį (šiuos) subtiekėją (subtiekėjus): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(fizinio /juridinio asmens pavadinimas, kodas, gyvenamoji vieta, buveinės adresas, atstovo duomenys)*

šioms Sutartis vykdymo dalims:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nurodyti kokiai Sutarties vykdymo daliai pasitelkiamas subtiekėjas)*

*Jeigu Tiekėjas nenumato pasitelkti subtiekėjų, tai nurodoma:*

6.1. Sutarties pasirašymo metu Tiekėjas šios sutarties vykdymui nenumato pasitelkti subtiekėjo (subtiekėjų).

*Jeigu Tiekėjas sudarydamas Sutartį negali nurodyti, kokius subtiekėjus jis pasirenka, tuomet rašoma:*

6.1. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui raštu pranešti tuo metu žinomo pasitelkti subtiekėjo pavadinimą, kontaktinius duomenis ir jų atstovus bei pateikti jo teisę verstis veikla, kuri reikalinga pirkimo sutarčiai įvykdyti, atitikimą įrodančius dokumentus. Tiekėjas taip pat privalo nurodyti, kuriai Sutarties vykdymo daliai pasitelkiamas subtiekėjas.

6.2. Sutarties vykdymo metu Tiekėjas gali pasitelkti subtiekėją, nenurodytą pasiūlyme, jeigu jo poreikio Tiekėjas negalėjo numatyti tik esant objektyvioms priežastims ir gavus Pirkėjo pritarimą. Tokie subtiekėjai turi turėti teisę verstis veikla, kuri reikalinga pirkimo sutarčiai įvykdyti, pateikti tai įrodančius dokumentus.

6.3. Apie subtiekėjo pasitelkimą Tiekėjas privalo informuoti Pirkėją raštu iki subtiekėjas pradės vykdyti Sutarties dalį, dėl kurios šis subtiekėjas buvo pasitelktas bei pateikti jo pavadinimą, kontaktinius duomenis ir jų atstovus bei jo teisę verstis veikla, kuri reikalinga pirkimo sutarčiai įvykdyti, atitikimą įrodančius dokumentus. Tiekėjas taip pat privalo nurodyti, kuriai Sutarties vykdymo daliai pasitelkiamas subtiekėjas.

6.4. Pažeidus 6.2 - 6.3 p. nurodytas sąlygas bus laikoma, kad Tiekėjas pažeidė esmines Sutarties sąlygas, dėl ko Pirkėjas gali vienašališkai nutraukti šią sutartį.

6.5. Subtiekėjo pasitelkimas neatleidžia Tiekėjo nuo atsakomybės vykdant šią Sutartį. Už subtiekėjo įsipareigojimų nevykdymą arba netinkamą jų vykdymą atsako Tiekėjas.

6.6. Pirkėjas raštu informuoja subtiekėjus apie tiesioginio atsiskaitymo su sutiekėjais galimybę (jeigu ji galima dėl pirkimo sutarties pobūdžio) per 3 darbo dienas nuo Sutarties sudarymo momento, o tuo atveju, kai šioje sutartyje nustatytais atvejais pakeičiamas Sutartyje nurodytas subtiekėjas ar pasitelkiamas naujas – per 3 darbo dienas nuo Pirkėjo rašytinio pritarimo dėl subtiekėjo pakeitimo/pasitelkimo dienos.

1. **Asmens duomenų apsauga**

7.1. Šia sutartimi Šalys susitaria, kad:

7.1.1. perduodamos asmens duomenis (įskaitant asmens kodus, asmeninio pobūdžio informaciją, darbuotojų pareigas, darbo telefono numerį, darbo elektroninio pašto adresą, darbovietės adresą) užtikrina, kad būtų laikomasi ES Bendrojo duomenų apsaugos reglamento, Lietuvos Respublikos asmens duomenų teisinės apsaugos įstatymo ir kitų teisės aktų reikalavimų;

7.1.2. asmens duomenys naudojami išimtinai Sutarties vykdymo tikslu;

7.1.3. imsis tokių techninių bei organizacinių priemonių, kurios galėtų užtikrinti gautų asmens duomenų saugumą, tame tarpe apsaugotų nuo sunaikinimo, modifikavimo, neteisėto platinimo arba neteisėtos prieigos bei nuo visų formų neteisėto asmens duomenų tvarkymo;

7.1.4. užtikrins, kad asmens duomenis galėtų tvarkyti tik tie specialistai (darbuotojai), kurie yra įsipareigoję užtikrinti asmens duomenų konfidencialumą.

7.2. Pirkėjas šios Sutarties sudarymo ir vykdymo tikslu perduoda asmens duomenis, kurių tvarkymo atžvilgiu Tiekėjas tampa savarankišku duomenų valdytoju.

7.3. Šalys, kaip savarankiškos duomenų valdytojos, kartu nenustato duomenų tvarkymo tikslų ir priemonių ir nėra laikomos bendromis duomenų valdytojomis.

7.4. Šalis atsako už teikiamų asmens duomenų patikimumą, t.y. teisingumą ir tikslumą bei apsaugą nuo neteisėto atskleidimo ar naudojimo iki to momento, kol duomenys pasieks kitą šios sutarties Šalį. Asmens duomenis gavusiai Šaliai pereina pareiga užtikrinti iš kitos Šalies gautų asmens duomenų patikimumą (teisingumą ir tikslumą) nuo asmens duomenų gavimo momento.

7.5. Šalys viena kitai patvirtina, kad vykdydamos Sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

1. **Kitos nuostatos**

8.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.

8.2. Ši Sutartis yra sudaryta 2 (dviem) egzemplioriais, kiekvienai Šaliai po vieną. Kiekvienas egzempliorius bus laikomas originalu ir turės vienodą teisinę galią. Ši sutartis bus pasirašoma elektroniniu parašu, kaip tą nustato Lietuvos Respublikos teisės aktai.

8.3. Šalys susitaria, kad:

8.3.1. Tiekėjo suteiktas minimalus garantinių įsipareigojimų laikotarpis - *(laimėjusio konkurso dalyvio pasiūlytas laikotarpis, ne trumpesnis kaip 24 mėnesiai)* Prekių perdavimo / priėmimo akto ar kito lygiaverčio dokumento pasirašymo dienos;

8.3.2. Pirkėjas turi teisę Pirkimo sutarties vykdymo metu prašyti Tiekėjo pateikti informaciją ir/ar dokumentus, kurie įrodytų „žaliųjų“ reikalavimų, nurodytų techninėje specifikacijoje, laikymąsi;

8.3.3. Sutarties sąlygos Sutarties galiojimo laikotarpiu gali būti keičiamos Sutartyje nurodytais atvejais, taip pat atvejais, nustatytais KSPĮ 97 straipsnyje.

8.3.4. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra neatsiejama Sutarties dalis.

8.4. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

8.5. Sutarties specialiųjų sąlygų priedai:

8.5.1. priedas Nr. 2 „Techninė specifikacija“.

|  |  |
| --- | --- |
| **Pirkėjo vardu:** | **Tiekėjo vardu:** |
| UAB „Pasvalio autobusų parkas” | “ ” |
| Įmonės kodas: 169139957  PVM mokėtojo kodas: LT691399515 | Įmonės kodas:  PVM mokėtojo kodas: |
| Buveinės adresas: Vilniaus g. 39-1, LT-39180 Pasvalys | Buveinės adresas: |
| El. paštas: [asvirsininkas@pasvalys.lt](mailto:asvirsininkas@pasvalys.lt)  Tel.: +370 683 08 368 | El. paštas:  Tel.: +370 |
| A.s. LT574010042600090273  Luminor Bank AS  Banko kodas 40100 | A.s. |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |

PREKIŲ PIRKIMO–PARDAVIMO SUTARTIS

Bendrosios SĄLYGOS

1. Pagrindinės Sutarties sąvokos

1.1. Pirkėjas – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymenurodytas perkantysis subjektas, perkantis Sutarties specialiosiose sąlygose nurodytas Prekes iš Tiekėjo.

1.2. Sutarties kaina – pinigų suma, kurią Pirkėjas pagal Sutartį turi sumokėti/faktiškai sumokama Tiekėjui už perkamas Prekes, įskaitant visas Tiekėjo patiriamas su sutarties vykdymu susijusias išlaidas ir mokesčius.

1.3. Tiekėjas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, tiekianti pagal šią Sutartį Prekes.

1.4. Kainodaros taisyklės – Sutarties kainos apskaičiavimo ir keitimo taisyklės.

2. Sutarties aiškinimas

2.1. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

2.3. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

3. Tiekėjo teisės ir pareigos

3.1. Tiekėjas įsipareigoja:

3.1.1. nuosekliai vykdyti Sutartį, nustatytu terminu pristatyti Prekes į vietą, jas surinkti, išbandyti ir paleisti, atlikti kitus įsipareigojimus, numatytus Sutartyje ir Techninėje specifikacijoje, įskaitant ir Prekių defektų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;

3.1.2. pristatyti Prekes, atitinkančias Techninėje specifikacijoje nurodytą Prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams;

3.1.3. prisiimti Prekių žuvimo ar sugedimo riziką iki Prekių perdavimo–priėmimo akto pasirašymo momento, jeigu kitaip nenustatyta Sutarties specialiosiose sąlygose;

3.1.4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;

3.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus;

3.1.6. per 5 (penkias) darbo dienasnuo Pirkėjo raštu pateikto prašymo gavimo dienos pateikti išsamią Prekių tiekimo ataskaitą, nurodydamas, kokios Prekės buvo pristatytos, bei pateikdamas papildomą su Prekių teikimu susijusią informaciją;

3.1.7. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją kitais klausimais;

3.1.8. nenaudoti Pirkėjo Prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;

3.1.9. atlyginti nuostolius Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Prekių pavadinimų ar Prekių ženklų naudojimo, išskyrus atvejus, kai toks pažeidimas atsiranda dėl Pirkėjo kaltės;

3.1.10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

3.2. Tiekėjas turi teisę gauti Prekių kainą su sąlyga, kad jis tinkamai vykdo šią Sutartį.

3.3. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

4. Pirkėjo teisės ir pareigos

4.1. Pirkėjas įsipareigoja:

4.1.1. priimti Šalių sutartu laiku pristatytas Prekes, jeigu jos atitinka šios Sutarties ir Prekėms taikomus kitus kokybės reikalavimus;

4.1.2. priėmimo metu patikrinti perduodamas Prekes bei po patikrinimo pasirašyti Prekių gavimo dokumentus;

4.1.3. sumokėti Sutarties kainą Sutarties specialiosiose sąlygose nustatyta tvarka ir terminais;

4.1.4. suteikti informaciją ir /ar dokumentus, būtinus Sutarčiai vykdyti;

4.1.5. tinkamai vykdyti kitus įsipareigojimus, numatytus Sutartyje.

4.2. Pirkėjas turi šios Sutarties bei Lietuvos Respublikoje galiojančių teisės aktų numatytas teises.

4.3. Už sutarties vykdumą paskirti – *(pareigos, vardas, pavardė)*, o už sutarties bei jos pakeitimų paskelbimą -*(pareigos, vardas, pavardė)*.

5. Sutarties kaina ir kainodaros taisyklės

5.1. Sutarties kaina ir kainodaros taisyklės nustatytos Sutarties specialiosiose sąlygose.

5.2. Į Sutarties kainą turi būti įskaičiuota Prekių kaina, visos išlaidos ir mokesčiai. Tiekėjas į Sutarties kainą privalo įskaičiuoti visas su Prekių tiekimu susijusias išlaidas, įskaitant, bet neapsiribojant:

5.2.1. transportavimo išlaidas;

5.2.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su Prekių tiekimu susijusias išlaidas;

5.2.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

5.2.4. pristatytų Prekių surinkimo vietoje ir / arba paleidimo, ir / arba priežiūros išlaidas;

5.2.5. aprūpinimo įrankiais, reikalingais pristatytų Prekių surinkimui ir / arba priežiūrai, išlaidas;

5.2.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

5.2.7. Prekių garantinės priežiūros išlaidas.

6. Sutarties įvykdymo užtirkinimas

6.1. Sutarties specialiosiose sąlygose nurodytu terminu Tiekėjas pateikia Sutarties įvykdymo užtikrinimą *(jei reikalaujama)*. Sutarties įvykdymo užtikrinime turi būti numatyta, kad Tiekėjas neturi teisės reikalauti, kad Pirkėjas pagrįstų savo reikalavimą. Jei Tiekėjas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį.

6.2. Sutarties užtikrinančiame dokumente turi būti nurodyta / numatyta, kad užtikrinimą teikianti įstaiga neatšaukiamai ir besąlygiškai įsipareigoja sumokėti pagal garantiją ar laidavimo raštą / liudijimą Tiekėjui priklausančią sumą numatytą Sutarties specialiųjų salygų 4.1. p.

6.3. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Tiekėjui dėl jo kaltės pažeidus Sutartį.

6.4. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Tiekėjo siūlomą Sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Tiekėjui ne vėliau kaip per 3 (tris) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.

6.5. Sutarties įvykdymo užtikrinimas turi galioti visą Sutarties vykdymo laikotarpį.

6.6. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Tiekėjas nepateikia naujo užtikrinimo, Pirkėjas turi teisę nutraukti Sutartį.

6.7. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Tiekėją, nurodydamas, dėl kokio pažeidimo pateikia šį reikalavimą.

6.8. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Tiekėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama banko ar kredito unijos garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui ar kredito unijai garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba kad Tiekėjas įvykdė savo įsipareigojimus ir Pirkėjas jam neturi pretenzijų.

6.9. Avansinio mokėjimo grąžinimo užtikrinimui taikomi Sutarties bendrųjų sąlygų 6.2, 6.3, 6.5, 6.6, 6.7, 6.8 punktai.

7. Prekių tiekimo grafikas

7.1. Prekių tiekimo grafike turi būti numatyta tvarka, kuria Tiekėjas vykdys Sutartį, įskaitant, bet neapsiribojant, Sutarties specialiosiose sąlygose numatytu Prekių instaliavimu, išbandymu, paleidimu, personalo apmokymu ir kt., Prekių pristatymu į pristatymo vietą ir kt. duomenų ar informacijos pateikimu, kurios Pirkėjas gali pagrįstai pareikalauti.

7.2. Be Pirkėjo raštiško sutikimo negalimas joks Prekių tiekimo grafiko keitimas.

8. Prekių tiekimo terminai ir vieta

8.1. Prekės Pirkėjui pristatomos ir perduodamos Sutarties specialiosiose sąlygose nurodytu adresu.

8.2. Prekės yra tiekiamos Sutarties specialiosiose sąlygose nurodytais terminais.

9. Prekių naudojimo ir priežiūros instrukcijos

9.1. Tiekėjas kartu su Prekėmis turi pateikti Pirkėjui naudojimo ir priežiūros instrukcijas, kuriose būtų detaliai aprašyta, kaip naudoti, prižiūrėti, reguliuoti ir taisyti bet kurias Prekes ar jų dalis.

9.2. Techninėje specifikacijoje turi būti nurodyta naudojimo ir priežiūros instrukcijų kalba ir kopijų kiekis. Kol šios instrukcijos nepateikiamos Pirkėjui, laikoma, kad pateiktos ne visos Prekės.

10. Prekių kokybė ir garantiniai įsipareigojimai

10.1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Techninėje specifikacijoje, Sutarties sąlygose pateiktus reikalavimus, taip pat perkamų Prekių pavyzdžius, modelius ar aprašymus, Prekių dydį / svorį bei daiktų kokybę nustatančių dokumentų reikalavimus.

10.2. Jei per Sutarties specialiosiose sąlygose nurodytą garantinį terminą po Prekiųperdavimo Pirkėjui dienos išryškėja paslėptų Prekių trūkumų, kurie atsirado ne dėl to, kad Pirkėjas pažeidė Prekių naudojimo ir /ar daiktų saugojimo taisykles, Pirkėjas per 5 (penkias) darbo dienas turi pranešti apie tokius neatitikimus Tiekėjui, nurodydamas protingą terminą, per kurį Tiekėjas turi pašalinti defektą ar gedimą. Gavęs pranešimą Tiekėjas per pranešime nurodytą terminą privalo pakeisti Prekes tinkamos kokybės Prekėmis, pašalinti trūkumus ar gedimą. Jeigu per pranešime nurodytą terminą Tiekėjas nepašalina trūkumų ar gedimo, Tiekėjas turi atlyginti Pirkėjo turėtas išlaidas dėl trūkumų šalinimo.

10.3. Garantinių įsipareigojimų terminas yra dveji metai, jeigu Sutarties specialiosiose sąlygose nenumatyta kitaip. Jeigu Pardavėjas pakeičia Prekę ar jos komplektuojamąją detalę per nustatytą kokybės garantijos terminą, tai naujai Prekei ar naujai komplektuojamajai detalei taikomas toks pat kokybės garantijos terminas, koks buvo nustatytas ir patiektai Prekei ar Prekės komplektuojamai detalei.

11. Prekių perdavimas, nuosavybės teisės perėjimas, Prekių pakuotė

11.1. Tiekėjas pristato Prekes Sutarties specialiųjų sąlygų 1.3 punkte nurodytoje vietoje. Pristatymo terminas pradedamas skaičiuoti nuo Sutarties įsigaliojimo dienos. Iki priėmimo–perdavimo akto pasirašymo visa atsakomybė dėl Prekių atsitiktinio žuvimo ar sugadinimo tenka Tiekėjui, jeigu Sutarties specialiosiose sąlygose nenustatyta kitaip.

11.2. Pristatydamas Prekes, Tiekėjas privalo pateikti deklaraciją, patvirtinančią, kad Prekių kokybė atitinka šios Sutarties bendrųjų sąlygų 10.1 punkte nustatytus kokybės reikalavimus, bei garantuoti, kad Prekių pristatymo metu nėra jokių paslėptų trūkumų.

11.3. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių veiksnių įtakos Prekių gabenimo ir sandėliavimo metu, užtikrinti Prekių išsaugojimą jas gabenant.

11.4. Prekių pakuotės turi būti paženklintos iš dviejų pusių nenuplaunamais dažais, nurodant Pirkėją, Tiekėją, Sutarties numerį, lydraščio, krovinio ir dėžės numerius, bruto ir neto svorį, dėžės matmenis, taip pat, reikalui esant, pateikiant kitas žodines ar simbolines nuorodas dėl elgsenos su Prekėmis.

11.5. Nuosavybės teisė į Prekes Pirkėjui pereina nuo Prekių perdavimo–priėmimo akto pasirašymo. Pirkėjas pasirašo Prekių priėmimo–perdavimo aktą, jei visos Prekės atitinka Sutartyje nustatytus reikalavimus, yra tinkamai pristatytos bei įvykdyti kiti Sutartyje nustatyti Tiekėjo įsipareigojimai.

11.6. Tiekėjas, įvykdęs visus Sutartimi prisiimtus įsipareigojimus, turi kreiptis į Pirkėją dėl Prekių priėmimo–perdavimo akto pasirašymo. Pirkėjas turi ne vėliau kaip po 5 (penkių) darbo dienų pasirašyti Prekių priėmimo–perdavimo aktą arba atmesti Tiekėjo prašymą pasirašyti Prekių priėmimo–perdavimo aktą, nurodydamas priimto sprendimo motyvus bei priemones, kurių Tiekėjas privalo imtis, kad Prekių priėmimo–perdavimo aktas būtų pasirašytas. Prekių priėmimo–perdavimo aktas pasirašomas 2 (dviem) vienodą teisinę galią turinčiais egzemplioriais.

12. Šalių atsakomybė

12.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

12.2. Delspinigių dydis ir jų mokėjimo sąlygos nustatytos Sutarties specialiosiose sąlygose.

12.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

13. Nenugalimos jėgos aplinkybės *(force majeure)*

13.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.

13.2. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.

13.3. Sutarties neįvykdžiusi Šalis privalo pranešti kitai Šaliai apie nenugalimos jėgos atsiradimą bei jos įtaką Sutarties įvykdymui. Jeigu šio pranešimo kita Šalis negauna per protingą laiką, bet ne vėliau kaip per 3 (tris) darbo dienas po to, kai Sutarties neįvykdžiusi Šalis sužinojo ar turėjo sužinoti apie tą aplinkybę, tai pastaroji Šalis privalo atlyginti dėl pranešimo negavimo atsiradusius nuostolius. Šios nuostatos neatima iš kitos Šalies teisės nutraukti Sutartį arba sustabdyti jos įvykdymą.

13.4. Šalis, prašanti ją atleisti nuo atsakomybės, privalo, pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

13.5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

14. Šalių pareiškimai ir garantijos

14.1. Kiekviena iš Šalių pareiškia ir garantuoja kitai Šaliai, kad:

14.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

14.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Prekėms tiekti;

14.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

14.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

15. Konfidencialumo įsipareigojimai

15.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Tiekėją atskleidimas, jei Tiekėjas pažeidžia Prekių tiekimo terminus.

16. Sutarties galiojimas

16.1. Sutarties galiojimo terminas nustatytas Sutarties specialiosiose sąlygose.

16.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

16.3. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

17. Sutarties pakeitimai

17.1. Sutarties sąlygos Sutarties galiojimo laikotarpiu gali būti keičiamos Sutartyje nurodytais atvejais, taip pat atvejais, nustatytais Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje.

17.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra neatsiejama Sutarties dalis.

18. Sutarties vykdymo sustabdymas

18.1. Sutarties vykdymas gali būti sustabdytas:

18.1.1. dėl padarytų esminių Tiekėjo klaidų ir / ar Sutarties pažeidimų; Esminė klaidomis ir/ar pažeidimais laikomi atvejai, nurodyti  Sutarties bendrųjų sąlygų 20.3.2 punkte.

18.1.2. dėl trečiųjų šalių įtakos;

18.1.3. dėl sustabdyto ir / ar trūkstamo finansavimo;

18.1.4. kai būtinas papildomas laikas įvykdyti papildomą pirkimą;

18.1.5. laiku nepateikta įranga, kurią privalo pateikti Pirkėjas.

18.1.6. dėl bet kokio nenumatomo gamtos jėgų veikimo, kurio joks patyręs tiekėjas nebūtų galėjęs tikėtis;

18.1.7. dėl kitų aplinkybių, kurios nebuvo žinomos pirkimo vykdymo metu ar su kuriomis susidurtų bet kuris tiekėjas.

18.2. Jeigu Sutartis stabdoma dėl priežasčių, nurodytų Sutarties bendrųjų sąlygų 18.1.1. punkte, Pirkėjas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Tiekėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu, taip pat vienašališkai nutraukti Sutartį (žiūrėti Sutarties bendrųjų sąlygų 20 punktą).

19. Sutarties pažeidimas

19.1. Jei Šalis nevykdo ar netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

19.1.1. reikalauti iš kitos Šalies tinkamai vykdyti sutartinius įsipareigojimus;

19.1.2. reikalauti atlyginti nuostolius;

19.1.3. pasinaudoti Sutarties įvykdymo užtikrinimu, jei toks reikalavimas buvo pirkimo sąlygose;

19.1.4. reikalauti sumokėti Sutartyje nustatytas netesybas ir atlyginti nuostolius;

19.1.5. nutraukti Sutartį Sutarties Bendrųjų sąlygų 20 punkte nustatyta tvarka.

20. Sutarties nutraukimas

20.1. Sutartis gali būti nutraukiama raštišku Šalių susitarimu.

20.2. Tiekėjas turi teisę vienašališkai nutraukti Sutartį tik dėl svarbių priežasčių, kurios negali priklausyti nuo Tiekėjo valios. Apie Sutarties nutraukimą Tiekėjas raštu praneša Pirkėjui prieš 30 (trisdešimt) kalendorinių dienų.

20.3. Pirkėjas turi teisę vienašališkai nutraukti Sutartį šiais atvejais:

20.3.1. esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams;

20.3.2. dėl esminio Sutarties pažeidimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje, taip pat šie atvejai:

20.3.2.1. kai Tiekėjas nepatiekė Prekių daugiau kaip per 30 kalendorinių dienų;

20.3.2.2. kai Tiekėjas per Pirkėjo nustatytą protingą terminą nepašalino Sutarties vykdymo trūkumų;

20.3.2.3. kai Pirkėjas patiria nuostolius dėl to, kad Tiekėjas Sutartyje nustatytą esminę sąlygą vykdo su dideliais arba nuolatiniais trūkumais;

20.3.2.4. kai Tiekėjas pasitelkia naują arba pakeičia esamą subtiekėją (subtiekėjus) pažeisdamas Sutarties specialiųjų sąlygų 6 punkte nustatytą tvarką.

20.3.2.5. kai Tiekėjas nesilaiko Sutartyje nustatytos kainos (įkainių).

20.3.3. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

20.3.4. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.

20.4. Kai Sutartis nutraukiama Sutarties bendrųjų sąlygų 20.3. punkte nurodytais pagrindais, Pirkėjas apie Sutarties nutraukimą privalo iš anksto pranešti prieš 14 (keturiolika) kalendorinių dienų.

20.5. Kai Sutartis nutraukiama esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams, Tiekėjas gali reikalauti grąžinti jam viską, ką jis yra perdavęs Pirkėjui vykdydamas sutartį, jeigu jis tuo pačiu metu grąžina Pirkėjui visą tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.

20.6. Kai Sutartis nutraukiama dėl esminio Sutarties pažeidimo (Sutarties bendrųjų sąlygų 20.3.2 punktas), tai Pirkėjo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų.

20.7. Kai Pirkėjas Sutartį vienašališkai nutraukia kitais pagrindais nei nurodyta Sutarties bendrųjų sąlygų 20.3 punkte, tai Pirkėjas privalo atlyginti Tiekėjui patirtus tiesioginius nuostolius. Apie tokį Sutarties nutraukimą Pirkėjas raštu praneša Tiekėjui prieš 30 (trisdešimt) kalendorinių dienų.

21. Ginčų nagrinėjimo tvarka

21.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

21.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

22. Baigiamosios nuostatos

22.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

22.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

22.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

22.4. Sutartis yra Sutarties Šalių perskaityta, jų suprasta ir jos autentiškumas patvirtintas kiekvienos Šalies tinkamus įgaliojimus turinčių asmenų fiziniais arba elekrtoniniais parašais.

\_\_\_\_\_\_\_\_\_\_\_\_\_\_