**UAB „Pasvalio autobusų parkas“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus g. 39-1, LT-39180 Pasvalys

tel. +370 614 65107, el. p. [pasvalioauto@pasvalys.lt](mailto:pasvalioauto@pasvalys.lt)

Juridinio asmens kodas 169139957, PVM mokėtojo kodas LT691399515

PATVIRTINTA

Viešojo pirkimo komisijos

2025-01-??

Protokolu Nr. ???

**Mažos vertės viešojo pirkimo „KELEIVINIO TRANSPORTO KASOS APARATAI“   
Skelbiamos apklausos SĄLYGOS**

1. **Bendrosios nuostatos**

1.1. Perkantysis subjektas – UAB „Pasvalio autobusų parkas“, Vilniaus g. 39-1, LT-39180 Pasvalys, 169139957, (toliau-PS), vykdydamas šį pirkimą, numato įsigyti 2.1. p. nurodytas Prekes/Paslaugas. PS yra PVM mokėtojas.

1.2. Šis mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis.

1.3. Pirkimas atliekamas, vadovaujantis LR pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau - KSPĮ), kitais viešuosius pirkimus reglamentuojančiais teisės aktais bei šiomis konkurso sąlygomis. Vartojamos sąvokos, apibrėžtos KSPĮ.

1.4. PS neatlieka pirkimo naudojantis centrinės perkančiosios organizacijos paslaugomis kaip numatyta KSPĮ 90 str. 2 d. 1 p., nes CPO centralizuotų pirkimų kataloge tokių Prekių/Paslaugų nėra.

1.5. Išankstinis reguliarus orientacinis skelbimas apie pirkimą nebuvo skelbtas. Pirkimas vykdomas elektroniniu būdu Centrinės viešųjų pirkimų informacinės sistemos priemonėmis, pasiekiamomis adresu [European Dynamics - Išplėstinė paieška](https://viesiejipirkimai.lt/epps/quickSearchAction.do?searchType=cftFTS&latest=true), kur užtikrinta nediskriminuojanti tiekėjų, visiems prieinama ir suderinta su visuotinai naudojamomis informacinių ir ryšių technologijų priemonėmis, neribojanti tiekėjų galimybių dalyvauti pirkimo procedūroje neribota, visapusė, tiesioginė ir neatlygintina prieiga prie paskelbtų pirkimo dokumentų.

1.6. Pasiūlymą gali pateikti kiekvienas suinteresuotas tiekėjas, dalyvių skaičius neribojamas.

1.7. PS užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.

1.8. Pirkimo tikslas – sudaryti pirkimo sutartį, leidžiančią PS įsigyti reikalingų Prekių/Paslaugų, kur jiems įsigyti skirtos lėšos būtų naudojamos racionaliai bei vykdant pirkimo sutartį būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos, nacionalinėje teisėje, kolektyvinėse sutartyse ir KSPĮ 7 priede nurodytose tarptautinėse konvencijose.

1.9. PS šiuo pirkimu siekia, kad įsigyjant Prekes/Paslaugas būtų daroma kuo mažesnė neigiama įtaka klimato kaitai, aplinkos taršai, atliekų susidarymui, gamtos išteklių naudojimui, ekosistemų ir jų paslaugų būklei ir (ar) kitam neigiamam poveikiui aplinkai ir siekia užtikrinti, kad įstatymuose įtvirtintais, LR Vyriausybės ar jos įgaliotos institucijos nustatytais atvejais ir tvarka būtų taikomi atsinaujinančių išteklių ir (ar) energijos naudojimo, energijos vartojimo efektyvumo ir aplinkos apsaugos reikalavimai ir (ar) kriterijai. Prekėms/Paslaugoms keliami „žalieji“ reikalavimai nustatyti konkurso sąlygų techninėje specifikacijoje, 2 priede.

1.10. Pirkimo dokumentai parengti vadovaujantis LR valstybinės kalbos įstatymu, yra tikslūs, aiškūs, be dviprasmybių, kad tiekėjai galėtų pateikti pasiūlymus, o PS – nupirkti tai, ko reikia.

1.11. Planuojant pirkimą ir jam rengiantis nesiekiama išvengti KSPĮ nustatytos tvarkos taikymo ar dirbtinai sumažinti konkurenciją, šiuo pirkimu nėra nepagrįstai sudarytos palankesnės ar nepalankesnės sąlygos tam tikriems tiekėjams.

1.12. Pirkimo dokumentus sudaro: skelbimas apie pirkimą, šios konkurso sąlygos su priedais, paaiškinimai (patikslinimai) ir atsakymai į tiekėjų klausimus (jeigu tokių bus), kita CVP IS priemonėmis pateikta informacija.

1.13. PS nutrauks pradėtas pirkimo procedūras, jeigu buvo pažeisti KSPĮ 29 str. 1 d. nustatyti principai ir atitinkamos padėties negalima ištaisyti. PS savo iniciatyva gali nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tapo nebetikslingas ar jam įvykus būtų įsigytas PS poreikių neatitinkantis pirkimo objektas.

1.14. PS darbuotojai, įgalioti palaikyti tiesioginį ryšį su tiekėjais ir gauti iš jų pranešimus, susijusius su pirkimo procedūromis: pirkimo procedūrų vykdymo klausimais Vladyslav Bilobrovko, autobusų stoties viršininkas, kontaktinė informacija – tel. +370 68308368.

1.15. Šiame pirkime nebus taikomi socialiniai kriterijai

**2. Pirkimo objektas**

2.1. Šio pirkimo objektas yra – keleivinio transporto kasos aparatai (techninė įranga) kartu su programine įranga ir ryšio tinklo palaikymu bei realaus laiko vietos nustatymo (GPS) funkcionalumu, įskaitant tvirtinimo elementus (toliau – Prekės), BVPŽ kodas – 30142200-8 (kasos aparatai), papildomas BVPŽ kodas – 50311400-2 (skaičiuotuvų ir apskaitos įrangos priežiūra ir remontas).

2.2. Reikalavimai pirkimo objektui, jo savybės, techninės charakteristikos, ypatybės, proporcingos perkamų Prekių/Paslaugų vertei ir tikslams, užtikrinant konkurenciją ir nediskriminuojant tiekėjų nurodyti techninėje specifikacijoje, pateiktoje konkurso sąlygų 2 priede.

2.3. Preliminarūs ar lyginamieji kiekiai 12 mėnesių laikotarpiui nurodyti pasiūlymo formoje, pateiktoje konkurso sąlygų 1 priede. PS neįsipareigoja nupirkti viso nurodytų Prekių/Paslaugų kiekio (apimties). Sutarties vykdymo laikotarpiu Prekės/Paslaugos bus tiekiamos pagal PS poreikį pagal laimėjusio pasiūlymo įkainius. Galutinė kaina, kurią PS turės sumokėti tiekėjui, priklausys nuo vykdant sutartį patiektų ar pristatytų/suteiktų Prekių/Paslaugų kiekio (apimties), bet ne daugiau kaip numatomos sudaryti prekių/paslaugų pirkimo-pardavimo sutarties (toliau - sutartis) projekto 3.1. p. nurodyta pradinė sutarties vertė.

2.4. Prekių tiekimo ar pristatymo/ Paslaugų teikimo vieta (-os), sutartinių įsipareigojimų įvykdymo terminai (Prekių tiekimo ar pristatymo/Paslaugų teikimo) - nurodyti techninėje specifikacijoje, pateiktoje konkurso sąlygų 2 priede, numatomos sutarties projekte, konkurso sąlygų 6 priede.

2.5. Sutartis su konkurso laimėtoju bus sudaroma pagal konkurso sąlygų 6 priede pateiktą sutarties projektą.

2.6. Pirkimo objektas nėra skaidomas į dalis. Pasiūlymai turi būti teikiami visam nurodytam Prekių/Paslaugų kiekiui (apimčiai).

2.7. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.8. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

**3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai**

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti pirkimo sąlygų 4 priede.

3.2. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams.

**3.3. Kvalifikacijos reikalavimai.** PS siekdamas išsiaiškinti, ar tiekėjas yra kompetentingas, patikimas ir pajėgus įvykdyti pirkimo sąlygas, nustato būtinus tiekėjų kvalifikacijos reikalavimus (ir jų reikšmes) ir šių reikalavimų atitiktį patvirtinančius dokumentus ar informaciją.

3.4. Visiems pirkime dalyvaujantiems tiekėjams taikomi vienodi, tikslūs, aiškūs, objektyviai patikrinami kvalifikacijai keliami reikalavimai, dirbtinai neribojantys konkurencijos, proporcingi ir susiję su pirkimo objektu.

3.5. Keliamų kvalifikacijos reikalavimų tikslas – ne atrinkti aukščiausią kvalifikaciją turinčius tiekėjus, bet atrinkti visus tiekėjus, kurie turi teisę ir yra pajėgūs vykdyti pirkimo sutartį. Tiekėjo kvalifikacija - objektyvi kategorija (juridinis faktas), kuri žymi tam tikrų praeities ar dabarties faktų egzistavimą.

3.6. Kvalifikacijos reikalavimai pateikiami konkurso sąlygų 3 priede.

3.7. Nebus tikrinami visų dalyvių kvalifikaciją patvirtinantys dokumentai. Dalyvio kvalifikaciją įrodantys dokumentai bus reikalaujami tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą.

3.8. PS šiame konkurse netaiko kokybės vadybos sistemos ir aplinkos apsaugos vadybos sistemos standartų reikalavimų.

3.9. PS šiame konkurse netaiko Prekių/Paslaugų energijos vartojimo efektyvumo ir aplinkos apsaugos, socialinių kriterijų.

3.10. Šis pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.

**4. Rėmimasis kitais ūkio subjektais**

4.1. Tiekėjas gali remtis kitų ūkio subjektų pajėgumais, kad atitiktų reikalavimą turėti specialų leidimą arba būti tam tikrų organizacijų nariu, *mutatis mutandis* taikant VPĮ 47 str. 2 d. nuostatas, nustatytus finansinio ir ekonominio pajėgumo reikalavimus, *mutatis mutandis* taikant VPĮ 47 str. 3 d. nuostatas, ar techninio ir profesinio pajėgumo reikalavimus, *mutatis mutandis* taikant VPĮ 47 str. 6 d. nuostatas, neatsižvelgiant į ryšio su tais ūkio subjektais teisinį pobūdį (jeigu tokie reikalavimai keliami). Jeigu reikalaujama išsilavinimo ar profesinės kvalifikacijos, *mutatis mutandis* taikant VPĮ 51 str. 7 d. 7 p., ar profesinės patirties, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų. Ši nuostata taikoma nepažeidžiant pagal VPĮ 51 str. 7 d. nustatyto reikalavimo.

4.2. Tiekėjas savo pasiūlyme, užpildant pasiūlymo formos 1 priedą, privalo nurodyti (išviešinti) kokiai sutarties daliai jis ketina pasitelkti:

4.2.1. Ūkio subjektų grupės partnerius (žiūr. 4.5 p.);

4.2.2. Ūkio subjektus, kurio pajėgumais tiekėjas remiasi, kad atitiktų pirkimo dokumentuose nustatytus kvalifikacijos reikalavimus (tiekėjo pirkimo sutarties vykdymui pasitelkiamus trečiuosius asmenis). Tiekėjas turi pareigą bet kokiomis tai patvirtinančiomis priemonėmis (informaciją apie su jais pasirašytas sutartis, ketinimo protokolus, deklaraciją ir pan.) PS įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami.

4.2.3. Ūkio subjektus, kurių pajėgumais tiekėjas nesiremia, kad atitiktų kvalifikacijos reikalavimus (subtiekėjus, subteikėjus ar subrangovus (toliau - Subtiekėjus), jeigu jie yra žinomi) (tiekėjo pirkimo sutarties vykdymui pasitelkiamus trečiuosius asmenis);

4.2.4. Kvazisubtiekėjus, fizinius asmenis (specialistus), kurių kvalifikacija tiekėjas remiasi, kad atitiktų kvalifikacijos reikalavimą, ir pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu. Jiems pildyti ir atskirai teikti EBVPD nereikia.

4.2.5. Trečiuosius asmenis tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie PS poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį). Tiekėjas turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (pateikti informaciją apie su jais pasirašytas nuomos sutartis, ketinimo protokolus ir pan.).

4.3. Jeigu pasiūlyme nurodytas ūkio subjektas, kurio pajėgumais remiamasi, netenkina jam keliamų reikalavimų, jis per PS CVP IS susirašinėjimo priemonėmis nustatytą terminą gali būti pakeičiamas reikalavimus atitinkančiu ūkio subjektu.

4.4. Vėliau negali/negalės atsirasti naujų ūkio subjektų, kurių pajėgumais tiekėjas remiasi, ar ūkio subjektų grupės partnerių, kurie pasiūlyme nebuvo išviešinti. Jeigu paaiškės, kad tiekėjas, nenurodęs, jog remiasi kitų ūkio subjektų pajėgumais (kvalifikacija), pats neatitinka pirkimo dokumentuose aiškiai ir nedviprasmiškai suformuluotų kvalifikacijos reikalavimų, jis neįgis teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.

4.5. Jei pirkimo procedūroje dalyvauja ūkio subjektų grupės partneriai, kartu su pasiūlymu jie turi pateikti jungtinės veiklos (partnerystės) sutarties kopiją, kurioje turi būti:

4.5.1. Nurodyti kiekvienos šalies įsipareigojimai vykdant numatomą su PS sudaryti pirkimo sutartį, šių įsipareigojimų vertės dalis (Eur ar dalis procentais bendroje pasiūlymo kainoje), įeinanti į bendrą pirkimo sutarties vertę;

4.5.2. Numatyta solidarioji visų šios sutarties šalių atsakomybė už prievolių PS nevykdymą;

4.5.3. Įvardintas pagrindinis partneris, kuris bus juridiškai atsakingas už visos sutarties vykdymą ir bus įgaliotas bet kurio ir visų partnerių vardu priimti PS nurodymus, įskaitant ir su lėšų mokėjimu susijusius dalykus;

4.5.4. Suteikti įgaliojimai konkrečiam asmeniui (vieno iš partnerių darbuotojui) pasirašyti pasiūlymą ir, laimėjus konkursą, pirkimo sutartį visų ūkio subjektų grupės partnerių vardu;

4.5.5. Nurodytas asmuo, kuris atstovaus tiekėjų grupei, su kuriuo PS turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją;

4.5.6. Įrašytas ūkio subjektų grupės partnerių įsipareigojimas nekeisti jungtinės veiklos sutarties sąlygų be PS sutikimo.

4.6. PS nereikalauja, kad ūkio subjektų grupės pateiktą pasiūlymą nustačius laimėjusį ir pasiūlius sudaryti pirkimo sutartį, ūkio subjektų grupė įgytų tam tikrą teisinę formą.

**5. Pasiūlymų rengimas, pateikimas, keitimas**

5.1. Pateikdamas pasiūlymą Tiekėjas sutinka su šio konkurso pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.2. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

5.3. PS neleidžia pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus (-ūs) pasiūlymas (-ai) bus atmesti.

5.4. Pasiūlymas – tiekėjo raštu CVP IS priemonėmis pateiktų dokumentų ir duomenų visuma pagal PS pirkimo dokumentuose nustatytas sąlygas:

5.4.1. Užpildyta ir pasirašyta pasiūlymo forma, konkurso sąlygų 1 priedas;

5.4.2. Jungtinės veiklos (partnerystės) sutarties kopija (jeigu dalyvauja ūkio subjektų grupės partneriai) (žiūr. konkurso sąlygų 4 d.);

5.4.3. Įgaliojimas (žiūr. konkurso sąlygų 5.10 p.);

5.4.4. Techninėje specifikacijoje, konkurso sąlygų 2 priede nurodyti dokumentai;

5.4.5. Įrodymai, pagrindžiantys Tiekėjo nurodytą konfidencialią informaciją (kai nurodoma konfidenciali informacija);

5.4.6. Laisvos formos atitikties deklaracija, kai tikrindama pasiūlymo atitiktis KSPĮ 58 str. 41 d. 1, 2, 3 p. reikalavimams;

5.4.7. Kita pirkimo dokumentuose prašoma informacija ir (ar) dokumentai.

5.5. **Pasiūlymas turi būti pateiktas iki CVP IS nurodyto pasiūlymų pateikimo termino pabaigos.**

5.6. Tiekėjo pasiūlymą sudarantys dokumentai pateikiami lietuvių kalba. Jei reikalaujami pridėti dokumentai yra išduoti kita kalba, pateikiami originalo kalba išduoti dokumentai, pridedant tinkamai patvirtintą aiškų, rišlų vertimą į lietuvių kalbą. Vertimas turi būti patvirtintas vertėjo parašu ir vertimo biuro anspaudu arba tiekėjo vadovo arba jo įgalioto asmens parašu.

5.7. Pasiūlyme nurodomi įkainiai/kaina pateikiamai ir vertinami eurais. Jeigu pasiūlymuose kainos nurodomos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

Pasiūlyme nurodomi įkainiai/kaina turi būti apskaičiuoti ir išreikšti eurais be PVM ir su PVM (PVM turi būti nurodomas atskirai) dviejų vietų (skaičių) po kablelio tikslumu. PVM skaičiuojamas ir apmokamas vadovaujantis LR galiojančiais teisės aktais.

5.8. **Reikalavimai pasiūlymo galiojimui**

5.8.1. Pasiūlymas turi galioti ne trumpiau nei 90 (devyniasdešimt) dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo terminas, laikoma, kad pasiūlymas galioja tiek, kiek nustatyta pirkimo dokumentuose.

5.8.2. PS turi teisę pratęsti pasiūlymo pateikimo terminą. Apie naują pasiūlymų pateikimo terminą PS paskelbia CVP IS sistemoje.

5.8.3. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo PS gali prašyti, kad tiekėjai pratęstų pasiūlymų galiojimą iki konkrečiai nurodyto termino.

5.8.4. Tiekėjas, kuris sutinka pratęsti savo pasiūlymo galiojimo terminą apie tai raštu praneša PS.

5.8.5. Jeigu tiekėjas neatsako į PS prašymą pratęsti pasiūlymo galiojimo terminą arba jo nepratęsia, laikoma, kad jis atmetė prašymą pratęsti savo pasiūlymo galiojimo terminą.

5.8.6 Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu PS jį gavo iki pasiūlymų pateikimo termino pabaigos.

5.9. **Nereikalaujama**, kad visas pasiūlymas būtų pasirašytas **kvalifikuotu elektroniniu parašu**.

5.10. Tuo atveju, kai pasiūlymą sudarančius dokumentus pasirašo ne tiekėjo vadovas, o jo įgaliotas asmuo, kartu su pasiūlymu **turi būti pateiktas įgaliojimas**, patvirtinantis pasirašančio asmens teisę pasirašyti atitinkamus dokumentus.

5.11. **Konfidencialumas**.

5.11.1. Tiekėjas privalo nurodyti, ar jo pasiūlyme yra konfidencialios informacijos. Pasiūlyme pateiktos informacijos konfidencialumas nustatomas KSPĮ 32 str. pagrindu;

5.11.2. Tiekėjas neturi teisės nurodyti, kad visas pasiūlymas ar visi pasiūlymą sudarantys dokumentai yra konfidencialūs. Informacija, kuri nelaikytina konfidencialia: tiekėjo siūlomų Prekių pavadinimai (modelis, gamintojas) ir techninės specifikacijos (charakteristikos), Paslaugų pavadinimai, ir jų aprašymai (techninės specifikacijos, charakteristikos), ar Darbų aprašymai; vieša informacija, kuri prieinama kiekvienam fiziniam ar juridiniam asmeniui įvairiais informacijos kanalais; tiekėjo vidiniais dokumentais patvirtinta konfidenciali informacija;

5.11.3. Tiekėjas turi sąžiningai naudotis savo procedūrinėmis teisėmis ir nepiknaudžiauti pasiūlymo konfidencialumu, todėl, nurodydamas konfidencialią informaciją, jis įpareigojamas: pasiūlymo formoje, konkurso sąlygų 1 priede, aiškiai nurodyti, kurios konkrečiai pasiūlymo dalys yra konfidencialios; dokumentą (-us) su konfidencialia informacija CVP IS sistemoje pateikti atskiru failu, kiekvieno failo pavadinimą nurodant taip, kad PS būtų aišku, kad tai yra konfidenciali informacija; jei tiekėjas pasiūlymo formoje, konkurso sąlygų 1 priede, nenurodys konfidencialios informacijos, bus laikoma, kad tokios informacijos tiekėjo pasiūlyme nėra;

5.11.4. PS, kilus abejonių dėl laimėjusio dalyvio pasiūlyme nurodytos informacijos konfidencialumo, kreipsis į laimėjusį dalyvį su prašymu per nurodytą terminą, kuris negali būti trumpesnis kaip 3 darbo dienos, patikslinti neviešinamos informacijos apimtį bei įrodyti, kodėl nurodyta informacija yra konfidenciali. Jeigu laimėjęs dalyvis per komisijos nurodytą terminą nepateiks tokių įrodymų arba pateiks netinkamus įrodymus, bus laikoma, kad tokia informacija nėra konfidenciali.

5.12. **Pasiūlymų šifravimas**. Tiekėjo teikiamas pasiūlymas gali būti užšifruojamas pagal instrukciją <http://vpt.lrv.lt/lt/pasiulymu-sifravimas> vadovaujantis VPT direktoriaus įsakymu Nr. 1S-181 „Naudojimosi Centrine viešųjų pirkimų informacine sistema taisyklės“.

5.14. Pasiūlymas yra laikomas gautu ir fiksuojamas pasiūlymo pateikimo laikas, kai yra pateikiamas CVP IS sistemoje.

**6. Pirkimo dokumentų paaiškinimas (patikslinimas), susitikimų su tiekėjas rengimas**

6.1. Pirkimo dokumentai CVP IS priemonėmis gali būti paaiškinami (patikslinami), pataisomi, pateikiama papildoma su pirkimo dokumentais susijusi informacija PS iniciatyva nesibaigus pasiūlymų pateikimo terminui ar tiekėjų prašymu, jei toks prašymas yra gautas likus ne mažiau kaip 2 darbo dienos iki pasiūlymų pateikimo termino pabaigos.

6.2. Atsakymas teikiamas CVP IS susirašinėjimo priemonėmis visiems prie pirkimo prisijungusiems tiekėjams, užtikrinant tiekėjų anonimiškumą, t.y. nenurodant iš ko buvo gautas prašymas likus ne vėliau kaip 1 darbo dieną iki pasiūlymų pateikimo termino pabaigos ir paskelbiamas CVP IS kartu su kitais pirkimo dokumentais.

6.3. PS pratęs pasiūlymų pateikimo terminą, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija, šiais atvejais:

6.3.1. Jeigu papildomos su pirkimo dokumentais susijusios informacijos paprašoma laiku, bet dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 4 dienos iki pasiūlymų pateikimo termino pabaigos.

6.3.2. Buvo padaryta reikšmingų pirkimo dokumentų pakeitimų.

6.4. PS nepratęs pasiūlymų pateikimo termino, jeigu papildoma informacija neturi esminės įtakos pasiūlymų parengimui ar jos nebuvo paprašyta laiku.

6.5. Tuo atveju, kai tikslinama skelbime paskelbta informacija, PS atitinkamai patikslina skelbimą ir prireikus pratęsia pasiūlymų pateikimo terminą protingumo kriterijų atitinkančiam laikotarpiui per kurį tiekėjai, rengdami pasiūlymus, galėtų atsižvelgti į patikslinimus. Klaidų ištaisymo skelbimai skelbiami KSPĮ 47 str. nustatyta tvarka.

6.6. PS nerengs susitikimų su tiekėjais dėl pirkimo dokumentų paaiškinimo.

6.7. PS, gavęs tiekėjo prašymą, pateiks Prekių/Paslaugų/Darbų technines specifikacijas, kurias jis reguliariai nurodo pirkimo sutartyse, arba technines specifikacijas, jeigu dalyvauti pirkime kviečiama reguliariu orientaciniu skelbimu.

**7. Susipažinimo su pasiūlymais procedūra**

7.1. Pradinis susipažinimas su pasiūlymais vyks naudojantis CVP IS elektroninėmis priemonėmis, suėjus pasiūlymų pateikimo terminui, atveriami CVP IS priemonėmis pateikti pasiūlymai, vadovaujantis Viešųjų pirkimų įstatymo 57 str. nuostatomis.

7.2. Tiekėjai nedalyvauja susipažinime su CVP IS pateiktais pasiūlymais, pasiūlymų nagrinėjimo, vertinimo ir palyginimo procedūrose.

7.3. Susipažinimo su pasiūlymais procedūros rezultatai nėra įforminami protokolu.

**8. Pasiūlymų nagrinėjimas, vertinimas ir palyginimas**

8.1. Pirkimui pasiūlymą pateikęs tiekėjas nuo pasiūlymo pateikimo momento yra laikomas pirkimo dalyviu (toliau - dalyvis) ir bus laikomas suinteresuotu dalyviu tol, kol nebus galutinai pašalintas iš pirkimo procedūros, tai yra kol jam nebus pranešta apie pasiūlymo atmetimą, ir kurio pašalinimas dėl pasibaigusio apskundimo termino nebegali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.

8.2. PS nevertins viso tiekėjo pasiūlymo, jeigu patikrinęs jo dalį nustatys, kad, vadovaujantis KSPĮ reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir PS pirkimo dokumentuose nėra nurodęs pirkimui skirtų lėšų sumos, išskyrus atvejus, kai atmetami visi gauti pasiūlymai.

8.3. Pasirinkti vertinimo kriterijai PS nesuteikia neribotos pasirinkimo laisvės, užtikrina veiksmingą tiekėjų konkurenciją, suformuluoti taip, kad tiekėjų pasiūlymuose pateiktos informacijos atitiktį nustatytiems pasiūlymų vertinimo kriterijams būtų galima patikrinti, o kilus abejonėms patikrinti tiekėjo pateiktos informacijos tikslumą ir įrodymus.

8.4. PS, norėdamas priimti sprendimą dėl laimėjusio pasiūlymo, turi nedelsdamas įvertinti pateiktus dalyvių pasiūlymus ir nustatyti pasiūlymų eilę (išskyrus atvejus, kai pasiūlymą pateikti kviečiamas arba pasiūlymą pateikia, arba, įvertinus pasiūlymus, lieka tik vienas tiekėjas).

**8.5. Pirkimui pateikti pasiūlymai nagrinėjami ir vertinami tokia tvarka (eiliškumu):**

8.5.1. Tikrinamas ir vertinamas tiekėjų pasiūlymuose nurodytų Prekių/Paslaugų (siūlomo pirkimo objekto) **atitikimas techninės specifikacijos reikalavimams, pirkimo dokumentuose nustatytiems reikalavimams.** Kai reikia, kreipiamasi dėl pasiūlymų paaiškinimų, patikslinimų ir pan.

8.5.2. Tikrinamas ir vertinamas pasiūlymų **atitikimas** pirkimo dokumentuose nustatytiems **reikalavimams, nesusijusiems su pirkimo objektu:**

8.5.2.1. PS radęs pasiūlyme nurodytos kainos ar sąnaudų apskaičiavimo klaidų, prašo dalyvių per jo nurodytą terminą ištaisyti pasiūlyme pastebėtas aritmetines klaidas.

8.5.2.1.1. Kai taikomas **fiksuotos kainos** kainodaros metodas - taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis, t. y. dalyvis negali keisti susipažinimo su pasiūlymais metu užfiksuotos kainos ar sąnaudų.

8.5.2.1.2. Kai taikomas **fiksuoto įkainio** kainodaros metodas - taisydamas pasiūlyme nurodytas aritmetines klaidas, dalyvis gali taisyti susipažinimo su pasiūlymais metu užfiksuotą bendrą pasiūlymo palyginamąją kainą ar sąnaudas, įkainių sumą, kitas sudedamąsias dalis, tačiau negali keisti susipažinimo su pasiūlymais metu pateikto pradinio pasiūlyto įkainio (-ių).

8.5.3. Vertinama, ar tiekėjų **pasiūlytos kainos nėra per didelės** (nėra didesnės nei planuota pirkimo pradžioje), PS nepriimtinos, ar pasiūlytos kainos ar sąnaudos nėra **neįprastai mažos**, jei vertinama, kreipiasi į tiekėjus dėl neįprastai mažos kainos ar sąnaudų pagrindimo bei atlieka jo vertinimą:

8.5.3.1. Laikoma, kad pasiūlyta kaina yra per didelė, kai ji viršija pirkimui skirtas lėšas, nustatytas PS prieš pradedant pirkimo procedūrą bei nurodytas perkančiojo subjekto pirkimo dokumentuose. PS atmeta tokio tiekėjo pasiūlymą, informuoja tiekėją apie jo pasiūlymo atmetimą ir toliau tiekėjo pasiūlymo nevertina.

8.5.3.2. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas PS prieš pradedant pirkimo procedūrą, ir PS pirkimo dokumentuose nėra nurodęs pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti.

8.5.3.3. Pirkimui skirtų lėšų suma, nustatyta ir užfiksuota PS rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, PS ekonomiškai naudingiausiame pasiūlyme nurodyta kaina yra priimtina ir PS gali pagrįsti šios kainos priimtinumą ir suderinamumą su racionalaus lėšų naudojimo principu.

8.5.3.4. PS reikalauja, kad ekonomiškai naudingiausią pasiūlymą pateikęs tiekėjas pagrįstų pasiūlyme nurodytų Prekių/Paslaugų ar jų sudedamųjų dalių kainą arba sąnaudas, jeigu ji (jos) atrodo neįprastai maža (-os) arba ji (jos) yra 30 ir daugiau procentų mažesnė (-ės) už visų tiekėjų, kurių pasiūlymai neatmesti dėl kitų priežasčių, pasiūlytų kainų arba sąnaudų aritmetinį vidurkį (į vidurkį neįskaičiuojami pasiūlymai, kuriuose nurodytos kainos arba sąnaudos viršija PS pirkimui numatytą lėšų sumą).

8.5.3.5. PS turi įvertinti riziką, ar dalyvis, kurio pasiūlyme nurodyta neįprastai maža kaina ar sąnaudos, sugebės tinkamai įvykdyti pirkimo sutartį bei užtikrinti, kad nebūtų sudaromos sąlygos konkurencijos iškraipymui bei įsitikinti, kad dalyvio nurodyta neįprastai maža kaina ar sąnaudos nėra mažesnės už dalyvio pirkimo sutartimi prisiimamų įsipareigojimų vykdymo savikainą ir kt. išlaidas.

8.5.3.6. PS, vertindamas kainos ar sąnaudų pagrindimą, atsižvelgia į: gamybos proceso, teikiamų paslaugų ar statybos metodo ekonomiškumą, pasirinktus techninius sprendimus arba išskirtinai palankias sąlygas tiekti Prekes, teikti Paslaugas, dalyvio siūlomų Prekių/Paslaugų originalumą, KSPĮ 29 straipsnio 2 dalies 2 punkto ir 96 straipsnio nuostatas, dalyvio galimybę gauti valstybės pagalbą.

8.5.3.7. PS, siekdamas, kad neįprastai mažos kainos arba sąnaudos būtų pagrįstos, raštu kreipsis į tokią kainą arba sąnaudas pasiūliusį dalyvį ir prašys pateikti, jo manymu, reikalingas pasiūlymo detales, įskaitant kainos ar sąnaudų sudedamąsias dalis ir skaičiavimus. PS prašyme dėl neįprastai mažos kainos ar sąnaudų pagrindimo turi tiksliai ir aiškiai nurodyti, kaip ir kokius konkrečius pasiūlymo aspektus, kainos sudedamąsias dalis ir (arba) kitus skaičiavimus, aprašymus tiekėjas turi pateikti, siekdamas pagrįsti pasiūlyme nurodytą neįprastai mažą kainą ar sąnaudas, ar leidžiama tiekėjui individualiai pasirinkti kainos ar sąnaudų pagrindimo būdus ir metodus. Tiekėjas turi atsakyti ne mažesne apimtimi, nei nurodyta prašyme. Deklaratyvaus pobūdžio paaiškinimai negali būti laikomi tinkamu pagrindimu. Formalus ir nekonkretus atsakymas yra netinkamas.

8.5.3.8. PS pasiūlymą, kuriame nurodyta neįprastai maža kaina ar sąnaudos, atmes, jei tiekėjas nepateiks tinkamų pasiūlytos mažiausios kainos ar sąnaudų pagrįstumo įrodymų, pasiūlymas neatitiks KSPĮ 29 str. 2 d. 2 p. nurodytų aplinkos apsaugos, socialinės ir darbo teisės įpareigojimų.

8.6. **Pasiūlymų patikslinimai, papildymai, paaiškinimai ir pan**.

8.6.1. Iškilus klausimams dėl pasiūlymų turinio ir/ar jeigu tiekėjas pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, PS, nepažeisdamas lygiateisiškumo ir skaidrumo principų, prašys dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. Pasiūlymai tikslinami, papildomi arba paaiškinami vadovaujantis VPT nustatytomis taisyklėmis.

8.6.2. PS gali prašyti tiekėjų patikslinti, papildyti arba paaiškinti savo pasiūlymus, tačiau jis negali prašyti, siūlyti arba leisti pakeisti pasiūlymo esmės – pakeisti atitinkamai kainą, sąnaudas ar įkainius arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

8.6.3. Dalyvio pasiūlymo patikslinimai ar paaiškinimai, pateikti po susipažinimo su elektroninėmis priemonėmis pateiktais pasiūlymais termino, kurių PS nebuvo prašęs, nenagrinėjami. Į tokius paaiškinimus ar patikslinimus nebus atsižvelgiama vertinant pasiūlymą.

8.7. Pasiūlymų vertinimas ir palyginimas pagal **ekonomiškai naudingiausio pasiūlymo vertinimo kriterijų**.

8.7.1. Kainodara nustatyta pagal VPT patvirtintą Kainodaros taisyklių nustatymo metodiką (žiūr. sutarties projektą, konkurso sąlygų 6 priedą).

8.7.2. PS ekonomiškai naudingiausią pasiūlymą išrenka pagal kainos (Eur be PVM) kriterijų.

8.8. Atliekami kiti veiksmai, susiję su pasiūlymų vertinimu.

8.9. Reikalaujama kvalifikacija ir atitiktis kokybės ir (ar) aplinkos apsaugos vadybos sistemos standartams (kai reikalaujama) turi būti įgyta iki pasiūlymų pateikimo termino pabaigos (užsienio tiekėjų teisės pripažinimo dokumentai gali būti išduoti ir vėliau) ir tai turi būti užfiksuota atitiktį pagrindžiančiame dokumente.

8.10. Jeigu PS kyla abejonių dėl tiekėjo tinkamumo, jis turi teisę kreiptis į kompetentingas institucijas, kad gautų visą reikiamą informaciją. Jeigu reikalinga informacija yra susijusi su tiekėju iš kitos valstybės, PS gali kreiptis į atitinkamas tos valstybės kompetentingas institucijas.

8.11. Jeigu komisija nustato, kad dalyvio pateikti kvalifikacijos duomenys yra netikslūs, neišsamūs, klaidingi arba šių dokumentų ar duomenų trūksta, prašo dalyvį juos patikslinti, papildyti arba paaiškinti per PS nustatytą protingą terminą, išskyrus atvejus, kai jau iš pateiktų dokumentų ir informacijos yra nustatoma, kad dalyvis neatitinka tam tikrų kvalifikacinių reikalavimų.

8.12. Vadovaujantis KSPĮ, PS dėl dokumentų tikslinimo turi pareigą kreiptis į tiekėją tik vieną kartą.

**9. Pasiūlymų atmetimo priežastys**

9.1 **Nepriimtinu pasiūlymu** bus laikomas toks pasiūlymas, kai:

9.1.1. Jis neatitinka pirkimo dokumentuose nustatytų reikalavimų, įskaitant reikalavimus dėl tiekėjo pašalinimo pagrindų, kvalifikacijos, kokybės vadybos sistemos ir (arba) aplinkos apsaugos vadybos sistemos standartų, kai taikoma.

9.1.2. PS prašymu dalyvis netinkamai patikslino ar nepateikė pasiūlymo patikslinimo, paaiškinimo ir pan.

9.1.3. Jame dalyvio pasiūlyta kaina viršija pirkimui skirtas lėšas, PS nustatytas prieš pradedant pirkimo procedūrą.

9.1.4. Jame pasiūlyta dalyvio nepagrįsta ar netinkamai pagrįsta neįprastai maža kaina ar sąnaudos (kai vertinama).

9.1.5. Dalyvis pasiūlymą ar jo dalį pateikė ne CVP IS priemonėmis ar jis gautas pavėluotai.

9.1.6. Dėl jo PS turi įrodymų apie neleistino susitarimo ar korupcijos atvejus, ar dalyvis apie nustatytų reikalavimų atitikimą yra pateikęs melagingą informaciją, kurią PS gali įrodyti bet kokiomis teisėtomis priemonėmis.

9.1.7. Jeigu yra bent viena iš šių PS pasirinktų sąlygų ar sąlygos dalių: 1) tiekėjas, jo subtiekėjas, ūkio subjektai, kurių pajėgumais remiamasi; tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti VPĮ 92 str. 15 d. numatytame sąraše nurodytose valstybėse ar teritorijose; 2) tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 str. 15 d. numatytame sąraše nurodytose valstybėse ar teritorijose arba turintys šių valstybių pilietybę; 3) prekių (įskaitant jų sudedamąsias dalis, pakuotes) kilmė yra ar paslaugos teikiamos iš VPĮ 92 str. 15 d. numatytame sąraše nurodytų valstybių ar teritorijų.

9.2. **Netinkamu pasiūlymu** bus laikomas toks pasiūlymas, kuris neatitinka pirkimo objekto ir be esminių pakeitimų negalėtų patenkinti pirkimo dokumentuose nustatytų pirkimo objektui keliamų PS poreikių ir reikalavimų.

9.3. Apie pasiūlymo atmetimą ir tokio atmetimo priežastis dalyvis informuojamas raštu CVP IS priemonėmis.

**10. Pasiūlymų eilė, laimėtojo nustatymas, sprendimas sudaryti pirkimo sutartį, atidėjimo termino taikymas, informavimas apie pirkimo procedūros rezultatus**

10.1. **Pasiūlymų eilė** (išskyrus atvejus, kai pasiūlymą pateikti kviečiamas arba pasiūlymą pateikia, arba, įvertinus pasiūlymus, lieka tik vienas tiekėjas) nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.

10.2. Tais atvejais, kai pasiūlymą pateikė tik vienas dalyvis, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šio konkurso sąlygose nustatytą tvarką.

10.3. PS **laimėjusiu** nustato ekonomiškai naudingiausią pasiūlymą, kai pasiūlymas atitinka skelbime apie pirkimą ir pirkimo dokumentuose nustatytus reikalavimus, sąlygas ir kriterijus, nėra tiekėjo pašalinimo pagrindų, tiekėjas atitinka kvalifikacijai keliamus reikalavimus ir, jeigu taikytina, kokybės vadybos sistemos ir aplinkos apsaugos vadybos sistemos standartus, reikalaujamus pagal KSPĮ 60 str., nediskriminacines taisykles ir kriterijus, nustatytus pagal KSPĮ 59 str. 2 d., pasiūlymas patikslintas, papildytas, paaiškintas, pasiūlyta kaina neviršija pirkimui skirtų lėšų, PS nustatytų prieš pradedant pirkimo procedūrą, pasiūlymo kaina nėra neįprastai maža (kai vertinama).

10.4. PS kandidatams ir dalyviams ne vėliau kaip per 3 darbo dienas raštu praneš apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis, nurodys nustatytą pasiūlymų eilę, laimėjusį pasiūlymą ir tikslų atidėjimo terminą (kai jis taikomas).

10.5. PS taip pat nurodys priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo.

10.6. PS, gavęs dalyvio raštu pateiktą prašymą, ne vėliau kaip per 15 dienų nuo jo gavimo dienos išsamiai pateiks atitinkamos informacijos, kuri dar nebuvo pateikta atliekant pirkimo procedūrą, santrauką:

10.6.1. Dalyviui, kurio pasiūlymas nebuvo atmestas - laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

10.6.2. Dalyviui, kurio pasiūlymas buvo atmestas – pasiūlymo atmetimo priežastis, įskaitant, jeigu taikoma, informaciją, kad buvo pasinaudota KSPĮ 58 str. 6 d., 50 str. 6 ir 7 d. nurodytais atvejais - taip pat priežastis, dėl kurių priimtas sprendimas dėl nelygiavertiškumo arba sprendimas, kad Prekės/Paslaugos neatitinka nurodyto rezultatų apibūdinimo ar funkcinių reikalavimų.

10.7. PS konkurso sąlygų 10.4, 10.6 p. nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.

10.8. Suinteresuoti dalyviai nuo PS pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti PS pateikti laimėjusį pasiūlymą. Tokiu atveju KSPĮ 108 str. 1 d. nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo PS dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, KSPĮ 108 str. 1 d. nustatytas terminas ir atidėjimo terminas pratęsiami vienai darbo dienai. PS, teikdamas konkurso sąlygų 10.4 p. nurodytą informaciją, suinteresuotiems dalyviams gali pateikti laimėjusio dalyvio pasiūlymą.

10.9. Susipažinti su visa su pirkimu susijusia informacija gali tik komisijos nariai, komisijos posėdžiuose dalyvaujantys stebėtojai ir PS ar jo įgaliotojo subjekto pakviesti ekspertai, VPT atstovai, PS vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius LR įstatymus, taip pat LR Vyriausybės nutarimu įgalioti ES ar atskirų valstybių finansinę paramą administruojantys viešieji juridiniai asmenys. Kiti asmenys gali susipažinti tik su ta su pirkimu susijusia informacija, kurią atskleisti leidžia KSPĮ.

10.10. PS raštu pateiktą laimėjusio dalyvio pasiūlymą, raštu sudarytą pirkimo sutartį, sutarties pakeitimus (jei tokių bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties sudarymo ar jos pakeitimo, bet ne vėliau kaip iki pirmojo mokėjimo pagal jas pradžios VPT nustatyta tvarka paskelbs CVP IS, išskyrus kai nebus techninių galimybių tokiu būdu paskelbti informacijos. Tokiu atveju PS sudarys galimybę susipažinti su nepaskelbtomis laimėjusio dalyvio pasiūlymo, pirkimo sutarties ar jos pakeitimų dalimis.

10.11. PS **sudaryti pirkimo sutartį** siūlys tam dalyviui, kurio pasiūlymas bus pripažintas laimėjusiu. Dalyvis, kurio pasiūlymas nustatytas laimėjęs, sudaryti sutarties kviečiamas raštu ir jam nurodomas laikas, iki kada jis turi sudaryti pirkimo sutartį.

10.12. Jeigu pirmuoju pasiūlymų eilėje įrašytas tiekėjas pašalinamas iš pirkimo procedūros ar tiekėjas, kuriam buvo pasiūlyta sudaryti pirkimo sutartį, atsisako ją sudaryti, arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (kai reikalavimas jį pateikti numatytas pirkimo dokumentuose), arba iki PS nurodyto laiko nepasirašo pirkimo sutarties, arba atsisako ją sudaryti KSPĮ ir pirkimo dokumentuose nustatytomis sąlygomis, bus laikoma, kad jis atsisakė sudaryti pirkimo sutartį. Tokiu atveju PS įgyja teisę realizuoti dalyvio pateiktą pasiūlymo galiojimo užtikrinimą (jei jo buvo reikalauta). Tuo atveju ekonomiškai naudingiausias pasiūlymas iš naujo nustatomas pirkimo sąlygose nustatyta tvarka.

**11. Ginčų nagrinėjimo tvarka**

11.1. Tiekėjas, kuris mano, kad PS nesilaikė KSPĮ reikalavimų ir taip pažeidė ar pažeis jo teisėtus interesus, turi teisę savo teises ginti KSPĮ VII skyriuje nustatyta tvarka.

**12. Baigiamosios nuostatos**

12.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 6 priede.

12.2. Sudarant pirkimo sutartį, joje nebus keičiami laimėjusio tiekėjo pasiūlymo įkainiai ar kitos sąlygos ir pirkimo dokumentuose nustatytos pirkimo sąlygos.

12.3. Sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja PS pranešti tuo metu žinomų Subtiekėjų pavadinimus, kontaktinius duomenis ir jų atstovus, apie šios informacijos pasikeitimus viso pirkimo sutarties vykdymo metu, taip pat apie naujus Subtiekėjus, kuriuos jis ketina pasitelkti vėliau bei jų pašalinimo pagrindų nebuvimą patvirtinančius dokumentus ar kvalifikaciją, kai reikalaujama.

12.4. Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per 5 (penkias) darbo dienas nuo PS pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus.

12.5. Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos.

12.6. Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą.

12.4. PRIEDAI:

1. Pasiūlymo forma;

2. Techninė specifikacija;

3. Tiekėjų pašalinimo pagrindai;

4. Kvalifikacijos reikalavimai;

5. Sutarties projektas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_